hotchpotch/miracl-hf-unified huggingface dataset:
ก้านยาว อรุณเหลือง
ก้านยาว อรุณเหลือง หรือ พิเชษฐ์ อรุณเหลือง เป็นผู้ฝึกสอนมวยไทยที่มีลูกศิษย์ระดับแชมป์โลกหลายราย รวมถึงได้รับการยกย่องจากบุคคลหลายประเทศ และมีชื่อเสียงเป็นที่รู้จักในสหรัฐอเมริกา
ครูก้านยาว อรุณเหลือง คือผู้อยู่เบื้องหลังในการผลักดันชื่อเสียงให้แก่ค่ายมวยแฟร์เท็กซ์ทั้งในประเทศไทยและสหรัฐอเมริกา โดยทำเป็นหัวหน้าผู้ฝึกสอนมวยไทย ให้แก่นักมวยระดับแชมป์เวทีมวยลุมพินีสามราย, แชมป์โลกกว่าสิบราย รวมถึงนักมวยระดับแถวหน้า อาทิ บุญเกิด ฟ้าพิมาย, อเล็กซ์ กง, จงสนั่น แฟร์เท็กซ์ และ ฌอง-คล็อด ลอเยอร์ รวมถึงเป็นผู้ฝึกสอนชำนาญการให้แก่นักกีฬา 16 คนจากทวีปอเมริกาเหนือในรายการโทรทัศน์เรียลลิตีที่มีชื่อว่า "ดิอัลติเมตไฟเตอร์" ที่จัดฉายทางช่องสไปค์ ใน พ.ศ. 2548
ครูก้านยาว อรุณเหลือง เกิดที่ย่านชานเมืองที่กรุงเทพมหานคร ประเทศไทย เขาออกจากโรงเรียนและฝึกมวยที่ค่ายมวยศิษย์พ่อแดง จากนั้นเพียง 2 เดือน เขาก็ได้เป็นนักมวยไทยระดับอาชีพขณะที่มีอายุ 15 ปี ในฐานะนักต่อสู้คนหนึ่ง นี่เป็นวิธีเดียวที่จะช่วยให้ครอบครัวของเขาหลุดพ้นจากความยากจน ก่อนที่เขาจะอำลาวงการขณะที่มีอายุ 25 ปี โดยได้ต่อสู้ 65 ครั้งในประเทศไทยทั้งในเวทีมวยลุมพินีและเวทีมวยราชดำเนิน จากการที่เขาใช้เข่าโจมตีได้อย่างรุนแรงนี้ ส่งผลให้เขาได้รับฉายาว่า "ดร.เข่า"
ภายหลังจากที่ค่ายมวยศิษย์พ่อแดงได้เข้ารวมกับค่ายมวยแฟร์เท็กซ์ และภายหลังจากการเสร็จสิ้นการเกณฑ์ทหาร ครูก้านยาวได้ทำหน้าที่เป็นผู้ฝึกสอนที่ค่ายมวยแฟร์เท็กซ์ ที่บางพลี กรุงเทพมหานคร เขามีส่วนสูงที่ 6 ฟุต 4 นิ้ว ซึ่งเป็นความสูงที่ผิดปกติสำหรับคนไทยโดยเฉลี่ย ส่งผลให้เป็นขอบเขตในการฝึกสอนชาวอเมริกันและชาวยุโรปที่มีขนาดสูงใหญ่กว่าได้สำเร็จ เขายังได้ปรับรูปแบบมวยไทยให้กับนักมวยที่เข้าแข่งขันในเค-วันรวมถึงศิลปะการต่อสู้แบบผสม ภายใต้การตัดสินใจเชิงกลยุทธ์ของ ฟิลิปส์ วงษ์ ซึ่งเป็นทั้งผู้ก่อตั้งและประธานของแฟร์เท็กซ์ที่จะนำมวยไทยไปยังสหรัฐอเมริกา โดยเขาได้ย้ายไปอยู่ค่ายมวยไทยแฟร์เท็กซ์ รัฐแอริโซนา ใน พ.ศ. 2536 ก่อนที่ค่ายมวยดังกล่าวจะย้ายไปซานฟรานซิสโกใน พ.ศ. 2539
ครูก้านยาวมีภรรยาและบุตรสาวสองคน โดยเขามีถิ่นพำนักอยู่ที่ลอสแอนเจลิส สหรัฐอเมริกา และมีผู้เข้ารับการฝึกสอนมวยไทยหลายราย
งูเส้นด้ายบาร์เบโดส
งูเส้นด้ายบาร์เบโดส () เป็นงูเส้นด้ายตาบอดสปีชีส์หนึ่งในวงศ์ Leptotyphlopidae เป็นงูขนาดเล็กที่สุดในโลก พบในเกาะในแคริบเบียนของประเทศบาร์เบโดส และพบในเมืองอาบูเกีย (Abu Qir) ในประเทศอียิปต์
งูชนิดนี้ได้รับการบรรยายและระบุแยกตัวเป็นสปีชีส์ในปี ค.ศ. 2008 โดย เอส. แบลร์ เฮดเจส (S. Blair Hedges) นักชีววิทยาจากมหาวิทยาลัยเพนซิลเวเนียสเตต เฮดเจสตั้งชื่อเป็นเกียรติแก่ภรรยาของเขา คาร์ลา แอนน์ เฮสซ์ (Carla Ann Hass) นักวิทยาสัตว์เลื้อยคลานและสัตว์สะเทินน้ำสะเทินบก ผู้เป็นส่วนหนึ่งของทีมสำรวจ ตัวอย่างของงูชนิดนี้อยู่ในชุดสะสมอ้างอิงในพิพิธภัณฑ์ประวัติศาสตร์ธรรมชาติลอนดอนและในพิพิธภัณฑ์ในรัฐแคลิฟอร์เนีย แต่ถูกระบุผิดเป็นชนิดที่พบในมาร์ตีนิกซึ่งเป็นเกาะในแคริบเบียนเกาะอื่นเท่านั้น
เมื่อตีพิมพ์ในเดือนสิงหาคม ค.ศ. 2008 "L. carlae" ถูกระบุว่าเป็นงูที่มีขนาดเล็กที่สุดในโลก ตัวอย่างทางวิทยาศาสตร์แรกที่จับโดยทีมวิจัยพบใต้ก้อนหินในป่า งูเป็นความคิดเกี่ยวกับความใกล้เคียงของขีดจำกัดต่ำสุดของขนาดที่กำหนดด้วยการคัดสรรทางธรรมชาติ ดังนั้น งูเด็กต้องการที่จะไปถึงขนาดเล็กที่สุดเพื่อให้เหมาะสมกับการหาอาหาร
ความยาวโดยเฉลี่ยของ "Leptotyphlops carlae" ที่โตเต็มที่ประมาณ 10 ซม. (4 นิ้ว) ตัวอย่างขนาดใหญ่ที่สุดที่พบวัดได้ 10.4 ซม. (4.09 นิ้ว) อาจกล่าวได้ว่างูเป็นเหมือนดัง "เส้นสปาเก็ตตี้ผอมๆ" รูปบนแสดงถึงงู "L. carlae" บนเหรียญ 25 เซ็นต์ที่มีเส้นผ่าศูนย์กลาง 24.26 มม. (0.955 นิ้ว)
คาดกันว่าอาหารหลักของ "L. carlae" คือปลวก มด และหนอน งูเส้นด้ายออกลูกเป็นไข่ ตัวเมียจะวางไข่ครั้งละ 1 ฟอง ซึ่งไข่จะมีขนาดใหญ่มากเมื่อเทียบกับขนาดตัว ลูกงูที่ฟักออกมาจะมีความยาวเป็นครึ่งหนึ่งของแม่
สปีชีส์ของงูขนาดเล็ก เช่น "L. carlae" จะมีลูกงูเกิดใหม่ที่มีขนาดใหญ่มากเมื่อเทียบสัดส่วนกับงูที่โตเต็มที่เมื่อเปรียบเทียบกับสปีชีส์ของงูขนาดใหญ่ ตามลักษณะทางชีววิทยานี้ งูที่มีขนาดเล็กมากๆ มีแนวโน้มว่าจะมีลูกงูที่มีสัดส่วนใหญ่โตมหาศาลเมื่อเทียบกับงูที่โตเต็มที่ เมื่อเปรียบเทียบกับงูชนิดอื่น งูตัวเล็กๆจะวางไข่เพียงฟองเดียว ซึ่งไข่จะมีขนาดใหญ่มากเมื่อเทียบกับขนาดตัวของแม่งู ซึ่งอาจแสดงให้เห็นว่า มีขีดจำกัดของขนาดสำหรับงูที่มีอัตราการรอดต่ำ ที่เกิดจากสรีรวิทยาภายใน หรือเหตุผลในการแข่งขันภายนอก
อบเชยชวา
อบเชยชวา เป็นพืชในสกุลอบเชย ("Cinnamomum") โดยเปลือกนำไปทำเครื่องเทศเรียก อบเชย น้ำมันจากอบเชยชวาจะไม่มียูกลีนอล
อบเชยชวาเป็นไม้ไม่ผลัดใบ เปลือกเรียบมีกลิ่นหอม ดอกขนาดเล็กสีเหลือง บานในฤดูร้อนเป็นพืชพื้นเมืองในเอเชียตะวันออกเฉียงใต้และอินโดนีเซีย นอกจากนั้นบังพบที่ฮาวาย โดยนำต้นจากเอเชียไปปลูกที่ฮาวายราว พ.ศ. 2477
เอชดี 69830
เอชดี 69830 () เป็นดาวแคระส้มที่อยู่ห่างจากโลกประมาณ 41 ปีแสง ตั้งอยู่ในกลุ่มดาวท้ายเรือ ในปี ค.ศ. 2005 กล้องโทรทรรศน์อวกาศสปิตเซอร์ค้นพบเศษจานเล็ก โคจรอยู่รอบดาวฤกษ์ ประกอบด้วยฝุ่นละอองที่เยอะกว่าแถบดาวเคราะห์น้อยในระบบสุริยะ
วงศ์อบเชย
วงศ์อบเชย หรือ "()" เป็นวงศ์ของพืชมีดอกที่มีสมาชิกมากกว่า 3000 สปีชีส์ใน 50 สกุล ส่วนใหญ่พบในเขตอบอุ่นและเขตร้อน โดยเฉพาะเอเชียตะวันออกเฉียงใต้ และทวีปอเมริกาใต้ เป็นไม้ไม่ผลัดใบและมีกลิ่นหอม แต่มีบางสกุล เช่น "()" เป็นพืชผลัดใบและ "()" เป็นสกุลของพืชเบียน
ในปัจจุบัน วงศ์นี้มีสมาชิกดังนี้:
สกุลต่อไปนี้ถูกจัดว่าต่างจากพืชอื่นในวงศ์อบเชย แต่ยังไม่ได้ประเมินใหม่:
ปะโคะกู
ปะโคะกู (, ) เป็นเมืองในเขตมะกเว ประเทศพม่า อยู่ห่างจากเมืองพุกามทางทิศตะวันตกเฉียงเหนือราว 30 กิโลเมตร บนฝั่งแม่น้ำอิรวดี เป็นที่ตั้งของมหาวิทยาลัยคอมพิวเตอร์ปะโคะกู
โจ เดวิส
โจเซฟ (โจ) เดวิส (; 15 เมษายน ค.ศ. 1901—10 กรกฎาคม ค.ศ. 1978 ในแฮมป์เชอร์) เป็นนักสนุกเกอร์และอิงลิชบิลเลียดอาชีพชาวอังกฤษ
โจ เดวิส กลายเป็นนักบิลเลียดอาชีพตั้งแต่อายุ 18 ปี หลังจากชนะ เชสเตอร์ฟิลด์แชมเปียนชิป (Chesterfield Championship) ได้เมื่ออายุ 13 ปี ในปี 1926 เขาได้เข้าถึง เวิลด์ โพรเฟสชันแนล บิลเลียด แชมเปียนชิป (World Professional Billiards Championship) ในรอบสุดท้ายครั้งแรกของเขา แต่ก็ไม่ประสบความสำเร็จกับ ทอม นิวแมน (Tom Newman) ที่ปกป้องแชมป์ไว้ได้ เขาเข้ารอบสุดท้ายอีกครั้งในปีต่อมาและได้รองชนะเลิศอีกครั้งกับคู่แข่งเดิม และความโชคดีของเดวิสก็มาถึงเมื่อในการแข่งครั้งที่สามมาถึงนิวแมนก็ได้พ่ายแพ้ไป ในปี 1928 กลายเป็นแชมป์อิงลิชบิลเลียดครั้งแรก เขายังปกป้องแชมป์ได้ถึงสามสมัยที่ได้เจอกับ นิวแมน อีกครั้งในปี 1929 และ 1930 และ ชาวนิวซีแลนด์ คลาร์ก แม็คคอนนากี (Clark McConachy) ในปี 1932 เขาได้แข่งขันในรอบสุดท้ายอีกสองครั้ง ในปี 1933 และ 1934 ได้สูญเสียแชมป์ทั้งสองครั้งให้กับชาวออสเตรเลีย วอลเตอร์ ลินดรัม (Walter Lindrum)
จุดสูงสุดของบิลเลียดอาชีพของเขาได้เกิดขึ้นพร้อมกับความหันมาสนใจในสนุกเกอร์และเขาได้ช่วยกันจัดตั้งเวิลด์สนุกเกอร์แชมเปี้ยนชิป (World Snooker Championship) ในปี 1927 และชนะในการแข่งขันโดยเอาชนะ ทอม เดนนิส (Tom Dennis) ซึ่งทำให้เขาได้รับเงินรางวัล 6.10 ปอนด์ เขาแข่งขันจนชนะเวิลด์แชมเปี้ยนชิปเป็นประจำทุกปีจนกระทั่งปี 1940 น้องชายของโจ เฟรด อายุน้อยกว่าเขาถึงสิบสองปี ยังเป็นนักสนุกเกอร์และได้เป็นแชมป์หลายครั้ง เมื่อโจพบเฟรดในเวิลด์แชมเปี้ยนชิป ในปี 1940 โจ ชนะไปด้วยคะแนน 37–36
หลังจากมีสงครามโลกครั้งที่สอง เวิลด์แชมเปี้ยนชิปไม่ได้ถูกจัดขึ้นเป็นเวลาห้าปี ได้มีการเริ่มต้นใหม่ในปี 1946 เดวิสได้เป็นแชมป์ครั้งที่สิบห้าติดต่อกัน และดังนั้นยังครอบครองแชมป์มาถึง 20 ปี ถึงวันที่เขาได้รับรางวัล เวิลด์แชมเปียนชิปมากกว่าผู้เล่นอื่น เขาได้สินใจแขวนคิวไปจากการแข่งข้นที่ตามมา ชัยชนะนี้ทำให้เป็นผู้เล่นที่ไม่เคยพ่ายแพ้ในประวัติศาสตร์ของเวิลด์แชมเปียน
เดวิสได้รับการพิสูจน์ว่าเขายังเป็นคนที่ชนะถึงยุค 1950 จากการชนะใน นิวส์ออฟเวิลด์แชมเปียนชิป (News of the World Championship) ที่ได้เข้าแข่งขันถึงสามครั้งในช่วงทศวรรษนี้ คู่แข่งที่ใกล้ที่สุดคือน้องชายของเขา เฟรด และเวิลด์แชมเปียนในอนาคต จอห์น พูลแมน (John Pulman) ทั้งสองได้เคยชนะถึงสองครั้ง เขาได้สร้างประวัติศาสตร์ในปี 1955 ด้วยการประสบความสำเร็จจากการทำแม็กซิมัมเบรก อย่างเป็นทางการด้วย 147 คะแนน ในสนุกเกอร์ใน เอ็กซิบิชันแมช ในเลสเตอร์ สแควร์ ฮอลส์ เป็นสถานที่สำคัญของประเทศสำหรับผู้ที่ชื่นชอบการเล่นบิลเลียด ก่อนหน้านี้เขาทำเซนจูรีเบรกครั้งแรกในปี 1930 นอกจากนี้ในช่วงทศวรรษนี้เดวิสพยายามจะทำให้เกมใหม่เป็นที่แพร่หลาย เรียกว่า สนุกเกอร์พลัส (Snooker-plus) ที่มีเพิ่มลูกอีกสองสีได้แก่สีส้มและสีม่วง ในปี 1963 เขายังได้รับรางวัลเพื่อยกย่องความกล้าหาญจาก จตุรถาภรณ์แห่งจักรวรรดิบริติช (Order of the British Empire (OBE)) เขายังคงเล่นอาชีพต่อจนถึงปี 1964
เดวิสเสียชีวิตเมื่อสองเดือนหลังจากการล้มป่วยในขณะที่ดูน้องชายแข่งขันกับ เพอร์รี แมนส์ (Perrie Mans) ในเวิลด์สนุกเกอร์แชมเปี้ยนชิป รอบรองชนะเลิศ ปี 1978 ในบ้านเกิดของเขาในเมืองวิตเวลล์ ดาร์บีเชอร์ ได้มีการทำแผ่นจารึกภาพเพื่อเป็นที่ระลึกให้แก่เขา
หน้ากากกาย ฟอกส์
หน้ากากกาย ฟอกส์ () เป็นการพรรณนาเข้าสมัยของกาย ฟอคส์ สมาชิกแผนดินปืน (Gunpowder Plot) ที่รู้จักกันดีที่สุด ในความพยายามระเบิดสภาขุนนางในกรุงลอนดอนในปี 1605 การใช้หน้ากากบนรูปจำลองมีที่มายาวนาน โดยเป็นส่วนหนึ่งของการเฉลิมฉลองคืนกาย ฟอคส์
หน้ากากกาย ฟอกส์นั้นมาจากภาพยนตร์ฮอลลีวู้ดเรื่อง "เพชฌฆาตหน้ากากพญายม" ("V for Vendetta") ในปี ค.ศ. 2006 ที่ตัวละครเอกสวมใส่หน้ากากใบนี้ และต่อต้านรัฐบาลเผด็จการในท้องเรื่อง โดยการเคลื่อนไหวในลักษณะการก่อการกำเริบโดยประชาชนที่ใช้สัญลักษณ์หน้ากากกาย ฟอกส์นี้ ที่เป็นที่รู้จักกันดีคือ กรณียึดวอลล์สตรีทในปี 2011 ที่นครนิวยอร์ก สหรัฐอเมริกา
ในปี 2006 กลุ่มคู่ปรปักษ์สวมหน้ากากกาย ฟอคส์เผชิญหน้ากันนอกสำนักงานดีซีคอมมิกส์ กลุ่มที่นำโดยนักอนาธิปไตยฝ่ายซ้าย อดัม ไวส์มันน์กำลังประท้วงต่อภาพยนตร์ "เพชฌฆาตหน้ากากพญายม" อีกกลุ่มหนึ่งนำโดยนักอิสรนิยม ท็อดด์ ซีวีย์ ประท้วงกลับต่อผู้ประท้วงกลุ่มแรก โดยสนับสนุนดีซีคอมมิกส์ และหน้ากากของพวกเขาได้รับการจัดหาโดยลูกจ้างของไทม์วอร์เนอร์
สำหรับในประเทศไทย หน้ากากใบนี้ปรากฏครั้งแรกเมื่อวันที่ 18 ตุลาคม 2012 ที่กลุ่มนักศึกษามหาวิทยาลัยต่าง ๆ ได้เคลื่อนไหวต่อต้านนกรณีมหาวิทยาลัยนอกระบบ โดยมีรณรงค์ให้ผู้ที่เข้าร่วมด้วยเปลี่ยนรูปประวัติเป็นรูปสวมหน้ากากกาย ฟอกส์ เมื่อต้นปี 2013 มีการประท้วงที่ช่อง 3 ยุติออกอากาศละครโทรทัศน์เรื่อง "เหนือเมฆ 2 มือปราบจอมขมังเวทย์" อย่างกะทันหัน และเมื่อกลางปีเดียวกัน มีการเคลื่อนไหวทางเฟซบุกและเคลื่อนไหวบนท้องถนน อ้างว่าเพื่อต่อต้านรัฐบาลยิ่งลักษณ์ ชินวัตร และระบอบทักษิณ
ท่อเลือดแดงโป่งพอง
โรคเอ-ออร์ตาโป่งพอง () เป็นภาวะที่หลอดเลือดแดงใหญ่เอออร์ตาโป่งพองหรือขยายขนาดมากกว่า 1.5 เท่าของปกติ มักเกิดจากผนังหลอดเลือดเอออร์ตาบริเวณนั้นบอบบาง เมื่อหลอดเลือดโป่งพองเกิดขึ้นอาจมีอาการรู้สึกปวดหรือไม่สบายท้องหรือหน้าอก มีก้อนเต้นที่ท้อง หากหลอดเลือดบริเวณที่โป่งพองนี้แตกออกทำให้มีการปวดอย่างรุนแรง เลือดออกภายในอย่างรุนแรง และหากไม่ได้รับการรักษาอย่างทันทีจะเสียชีวิตได้
กองทรัสต์เพื่อการลงทุนในอสังหาริมทรัพย์
กองทรัสต์เพื่อการลงทุนในอสังหาริมทรัพย์ (Real Estate Investment Trust: REIT) เป็นกองทรัพย์สินที่ลงทุนในอสังหาริมทรัพย์มีลักษณะเป็นกองทรัสต์ ไม่ใช่นิติบุคคลเหมือนกองทุนอสังหาริมทรัพย์ โดยกองทรัพย์สินที่ต้องลงทุนในอสังหาริมทรัพย์ต้องไม่น้อยกว่า 500 ล้านบาท ถือกรรมสิทธิ์โดยทรัสตี(Trustee) ซึ่งทรัสตีมีอำนาจดูแลและบริหารจัดการทรัพย์สินในกองทรัสต์รวมทั้งดูแลการปฏิบัติหน้าที่ของผู้จัดการกองทรัสต์(REIT manager) เพื่อประโยชน์ของผู้ถือใบทรัสต์ โดยผู้ถือใบทรัสต์จะเป็นผู้รับประโยชน์ในทรัพย์สินของกองทรัสต์ โดย REIT จะอยู่ภายใต้การกำกับดูแลของสำนักงานคณะกรรมการกำกับหลักทรัพย์และตลาดหลักทรัพย์
ขั้นตอนแรก REIT Manager จะต้องยื่นคำขออนุญาตเสนอขายใบทรัสต์กับ ก.ล.ต. เพื่อให้สามารถจัดตั้ง REIT ได้ เมื่อ ก.ล.ต.อนุมัติ REIT Manager จะเสนอขายใบทรัสต์ผ่านผู้จัดจำหน่าย โดยเงินที่ได้รับจากการขาย REIT จะถูกฝากไว้กับทรัสตี และนำเงินก้อนดังกล่าวไปลงทุนในอสังหาริมทรัพย์
การกำกับดูแล REIT จะมีลักษณะทำนองเดียวกับการกำกับดูแลบริษัทจดทะเบียน เช่น ต้องมีการกำกับดูแลกิจการที่ดี มีกรรมการอิสระ มีเกณฑ์ที่ให้สิทธิผู้ถือใบทรัสต์คล้ายผู้ถือหุ้น หลักการในการกำกับดูแล REIT จะมีความยืดหยุ่นกว่ากองทุนรวมอสังหาริมทรัพย์ สามารถลงทุนในอสังหาริมทรัพย์ได้ทุกประเภท โดยต้องมีวัตถุประสงค์ที่จะจัดหาผลประโยชน์เพื่อให้ได้ค่าเช่า แต่ต้องไม่เป็นการเช่าเพื่อทำธุรกิจที่ไม่เหมาะสมหรือผิดกฎหมาย การทำรายการได้มาหรือจำหน่ายไปของอสังหาริมทรัพย์หรือสิทธิการเช่าที่มีขนาดรายการตั้งแต่ 30% ของมูลค่าทรัพย์สินของกองทรัสต์ และการทำรายการกับบุคคลที่เกี่ยวข้อง จะทำได้ต่อเมื่อได้รับมติเสียงข้างมากจากผู้ถือใบทรัสต์ รวมทั้ง REIT Manager จะต้องมีกรรมการอิสระไม่น้อยกว่า 1 ใน 3 ของจำนวนกรรมการทั้งหมดและไม่น้อยกว่า 3 คน เพื่อเป็นปากเป็นเสียงรักษาสิทธิแทนผู้ถือใบทรัสต์ รวมทั้ง ก.ล.ต. จะกำหนดให้ REIT manager บริหารกองทรัสต์ได้เพียงกองเดียว ความพิเศษของ REIT อีกประการหนึ่ง คือ บริษัทที่มีความชำนาญด้านการลงทุนและการบริหารจัดการอสังหาริมทรัพย์ที่มีความพร้อมในการจัดการ REIT สามารถขอรับความเห็นชอบจาก สำนักงาน ก.ล.ต.เพื่อบริหารจัดการ REIT ได้ด้วย 
รายได้ของ REIT มาจากการลงทุนหลายทางประกอบด้วย
โดย REIT จะต้องจ่ายผลตอบแทนให้กับผู้ถือหน่วย REIT ไม่น้อยกว่า 90% ของกำไรสุทธิ นอกจากนี้ REIT ยังเปิดโอกาสให้กับนักลงทุนที่เป็นชาวต่างประเทศ หรือองค์กรข้ามชาติเข้ามาลงทุนได้ แต่มีข้อจำกัดว่าต้องลงทุนน้อยกว่าครึ่งหนึ่งของจำนวนหน่วยทรัสต์ทั้งหมด โดยผู้ที่ต้องการลงทุนใน REIT สามารถซื้อได้จาก 2 ช่องทาง ช่องทางแรกคือ การซื้อในช่วงเสนอขายครั้งแรก (IPO) ผ่านผู้จัดจำหน่าย ช่องทางที่ 2 คือ การซื้อในตลาดหลักทรัพย์ หลังจาก REIT ผ่านช่วงเสนอขายครั้งแรก (IPO) ไปแล้ว โดยจะจดทะเบียนซื้อขายในตลาดหลักทรัพย์ เพื่อสร้างสภาพคล่องให้นักลงทุนสามารถซื้อขายได้ง่าย
REIT เป็นการลงทุนที่ไม่ต้องใช้เงินลงทุนมากเหมือนกับการลงทุนโดยตรงและมีข้อจำกัดน้อยกว่าการลงทุนในกองทุนรวมอสังหาริมทรัพย์ เนื่องจากโครงสร้าง REIT มีความเป็นสากลและมีความยืดหยุ่นในการลงทุนและบริหารจัดการมากกว่ากองทุนรวมอสังหาริมทรัพย์
ตารางเปรียบเทียบ REIT กับกองทุนอสังหาริมทรัพย์REIT ทรัสต์เพื่อการลงทุนในอสังหาริมทรัพย์
โฟลเรินไตน์ โฮฟมัน
โฟลเรินไตน์ โฮฟมัน () เกิดวันที่ 16 เมษายน ค.ศ. 1977 ที่เมืองเดลฟ์ไซล์ เป็นศิลปินชาวดัตช์ เขาเป็นที่รู้จักในฐานะผู้จัดตั้งผลงานแนวสนุกสนานตามเมืองต่าง ๆ เช่น เป็ดยักษ์ลอยน้ำ
จำรัส สุวคนธ์
จำรัส สุวคนธ์ เป็นดาราชายชาวไทยผู้มีชื่อเสียงในฐานะพระเอกชั้นนำ ของ บริษัทภาพยนตร์เสียงศรีกรุง จำกัด ช่วงก่อนสงครามโลกครั้งที่ 2 รวม 6 ปี ระหว่าง พ.ศ. 2479 - 2485
พระเอกรูปร่างหน้าตาหล่อคมสัน ท่าทางสุภาพคมคาย เสียง " เทเนอร์ " แท้ กังวานไพเราะ มีเสน่ห์
ปรากฏตัวครั้งแรกในฐานะผู้ร่วมแสดงใน "เลือดชาวนา" ฉายเดือนกรกฎาคม พ.ศ. 2479 ซึ่งได้ขับร้องเพลงประกอบเรื่องที่ได้รับความนิยมแพร่หลายชื่อ "ตะวันยอแสง " (ดูซิดูโน่นซี สุริศรีย์กำลังยอแสง...)
จากแววดาราและการต้อนรับอย่างดีของผู้ชม ศรีกรุงจึงให้นำแสดงเรื่อง "กลัวเมีย" พ.ศ. 2479 คู่กับ มานี สุมนนัฎ นางเอกชื่อดังในสังกัดเดียวกัน ภาพยนตร์สร้างชื่อและทำรายได้ดีอีกเช่นเคย มีสิทธิ์นั่ง เก้าอี้พิเศษ แบบฮอลลีวู้ดในฐานะดาราชั้นนำอย่างแท้จริง ความโด่งดังถึงขั้นบางคราวต้องหนีแฟนๆ สาวหลากหลายวัยที่มาดักรอหน้าสถานีวิทยุกันอย่างคับคั่ง ออกทางหลังห้องส่ง
ผลงานที่สร้างชื่อสูงสุดของสองดาราคู่ขวัญ "มานี - จำรัส " คือการได้นำแสดงนำร่วมกันอีกครั้งในหนังเพลงระดับซูเปอร์ทุนมโหฬาร "เพลงหวานใจ" ฉายเมื่อเดือนตุลาคม พ.ศ. 2480 ประสบความสำเร็จอย่างงดงาม และเป็น "หนังทำเงิน" สูงมาก ทางศรีกรุงจึงได้ซื้อรถสปอร์ตจีเอ็มสีแดงหรูโก้เก๋ที่สุดในยุคนั้น แถมให้เป็นสินน้ำใจด้วย (ภายหลังมีข่าวใหญ่บนหน้าหนังสือพิมพ์ เรื่องจำรัส สุวคนธ์ขับรถสปอร์ตงามหรูพาเพื่อนไปประสบอุบัติเหตุตกข้างสะพานไม้สูงชันข้ามคลองพระโขนง)
หลังจากนำแสดงอีกสามเรื่องจนถึง "น้ำท่วมดีกว่าฝนแล้ง" พ.ศ. 2485 ศรีกรุงจำเป็นต้องปิดกิจการเนื่องจากน้ำท่วมใหญ่และภาวะสงครามทำให้ขาดแคลนฟิล์ม ชื่อเสียงความเป็นดาราชั้นนำเริ่มจางลง ก่อนถึงแก่กรรม เคยรับเชิญในรายการเพลงทางไทยทีวีช่อง 4 บางขุนพรหม
มีครอบครัวไม่เปิดเผยและบุตรชาย 1 คน
สำนักวิชาแพทยศาสตร์ มหาวิทยาลัยแม่ฟ้าหลวง
สำนักวิชาแพทยศาตร์ มหาวิทยาลัยแม่ฟ้าหลวง เป็นโรงเรียนแพทย์ของรัฐลำดับที่ 19 ผ่านการรับรองหลักสูตรจากแพทยสภาเมื่อวันที่ 7 กุมภาพันธ์ 2556
สำนักวิชาแพทยศาสตร์ ได้รับการอนุมัติให้จัดตั้งโดยสภามหาวิทยาลัยแม่ฟ้าหลวง เมื่อวันที่ 18 มกราคม 2555 และได้รับการรับรองหลักสูตรแพทยศาสตรบัณฑิต จากแพทยสภา เมื่อวันที่ 7 กุมภาพันธ์ 2556 และทำการเปิดรับนักศึกษารุ่นแรกในปีการศึกษา 2556 จำนวน 32 คน
ปัจจุบันสำนักวิชาแพทยศาสตร์ มหาวิทยาลัยแม่ฟ้าหลวง เปิดทำการสอนหลักสูตรแพทยศาสตรบัณฑิต (พ.บ.) ซึ่งมีระยะเวลาของหลักสูตร 6 ปี โดยในระดับชั้นเตรียมแพทย์และปรีคลินิค (ชั้นปีที่ 1-3) ทำการจัดการเรียนการสอน ณ มหาวิทยาลัยแม่ฟ้าหลวง และในระดับชั้นคลินิก (ชั้นปีที่ 4-6) ทำการจัดการเรียนการสอน ณ โรงพยาบาลที่เป็นสถาบันร่วมผลิตแพทย์
สโมสรฟุตบอลแมนเชสเตอร์ซิตีในฤดูกาล 2013–14
ฤดูกาล 2013–14 เป็นฤดูกาลที่ 112 ของ สโมสรฟุตบอลแมนเชสเตอร์ซิตี , แต่เป็นฤดูกาลที่สิบสองในฟุตบอลพรีเมียร์ลีก, และเป็นฤดูกาลที่สิบเจ็ดในพรีเมียร์ลีกนับตั้งแต่ลีกได้กำเนิดก่อตั้งขึ้นเป็นครั้งแรกโดยแมนเชสเตอร์ซิตีเป็นหนึ่งใน 22 สมาชิกระบบลีกแบบดั้งเดิม.
ชุดแข่งขันสำหรับฤดูกาล 2013–14 จะได้รับการผลิตโดย ไนกี้, ที่สิ้นสุดสัญญาสิบปีของพวกเขากับแมนเชสเตอร์ซิตีผ่านบริษัทในเครือบริษัท อัมโบร ที่จะใช้ประโยชน์อย่างเต็มรูปแบบของการเป็นหุ้นส่วนเชิงพาณิชย์โดยการเปลี่ยนผู้ให้การสนับสนุนไปยังบริษัทแม่. ในฐานะฤดูกาลที่แล้ว,ชุดแข่งขันได้รับการสนับสนุนจาก เอติฮัดแอร์เวย์.
วัชราวลี
วัชราวลี หรือในบางครั้งเรียก วัชราวลีพลัส เป็นกลุ่มดนตรีสัญชาติไทย โดยวงอยู่ใต้สังกัด ทินนามู ประกอบด้วยสมาชิก 3 คน คือ มนต์ชัย สัตยเทพ (ร้องนำและแต่งเนื้อเพลง), สัญชัย กาญจนรัตน์ (กีตาร์) และศราวุฒิ วุฒิกุล (กลอง) สมาชิกทั้ง 3 จบการศึกษาจากมหาวิทยาลัยราชภัฏสวนสุนันทา โด่งดังจากผลงานเพลง "ลูกอม" ที่พวกเขาร้องและร่วมกันแต่งรวมถึงทำดนตรีให้กับงานแต่งของเพื่อนคนหนึ่งซึ่งเป็นอดีตมือคีย์บอร์ดของวง เมื่อปี 2552 เพื่อมอบเป็นของขวัญให้กับเจ้าสาวที่ชื่อ "ลูกอม" และชื่อวง "วัชราวลี" ก็มาจากชื่อเจ้าสาวคนนั้น ส่วนเพลงที่ 2 เพลง Jeep (จี๊ป) ทั้งเพลงลูกอมและ Jeep มีคนมาทำใหม่ ร้องใหม่ ในยูทูบอย่างแพร่หลาย ส่วนเพลงที่ 3 "ร่มสีเทา" ใช้ชื่อวงว่า วัชราวลีพลัส โดยให้เหตุผลว่า เนื้อหาของเพลงนี้ไมได้เกี่ยวกับการแต่งงาน ต่อมาวงวัชราวลี มีผลงานเพลงบรรจุอยู่ในอัลบั้ม "คอลลิงเลิฟ 2" กับค่ายแกรมมี่ กับเพลง "Avenue"
ทราย
พระเจ้าออสการ์ที่ 1 แห่งสวีเดน
สมเด็จพระราชาธิบดีออสการ์ที่ 1 แห่งสวีเดน () (4 กรกฎาคม 1799 - 8 กรกฎาคม 1859) เป็นพระมหากษัตริย์แห่งสวีเดนและนอร์เวย์ ตั้งแต่ปี 1844 ไปสู่การเสด็จสวรรคต ในเดือนสิงหาคม ค.ศ. 1810 พระบิดาของพระองค์ ฌ็อง-บาติสต์ เบอร์นาดอตต์ ได้รับเลือกเป็นมกุฎราชกุมารแห่งสวีเดน พระบิดของพระองค์เป็นพระมหากษัตริย์พระองค์แรกจากราชวงศ์เบอร์นาดอตต์ พระองค์ครองราชย์หลังจากที่พระบิดาสวรรคต เป็นพระมหากษัตริย์พระองค์ที่สองจากราชวงศ์เบอร์นาดอตต์
มรณสักขีแห่งสองคอน
มรณสักขีแห่งสองคอน คือคริสต์ศาสนิกชนนิกายโรมันคาทอลิกชาวไทย 7 คน ที่ถูกตำรวจยิงเสียชีวิตเพราะไม่ยอมเลิกนับถือศาสนาคริสต์ ทั้ง 7 คนได้รับการยกย่องจากคริสตจักรโรมันคาทอลิกว่าเป็นมรณสักขี และได้รับการประกาศเป็นบุญราศีพร้อมกันโดยสมเด็จพระสันตะปาปาจอห์น ปอลที่ 2 ณ มหาวิหารนักบุญเปโตร นครรัฐวาติกัน เมื่อวันที่ 22 ตุลาคม พ.ศ. 2532 นับเป็นคริสตชนชาวไทยกลุ่มแรกที่ได้เป็นบุญราศี
มรณสักขีทั้งเจ็ดท่าน มีรายนามดังต่อไปนี้
ช่วงปลายปี พ.ศ. 2483 ได้เกิดกรณีพิพาทอินโดจีนขึ้นระหว่างประเทศไทยกับประเทศฝรั่งเศส คริสตจักรโรมันคาทอลิกในประเทศไทย ซึ่งขณะนั้นอยู่ในความดูแลของบาทหลวงชาวฝรั่งเศสคณะมิสซังต่างประเทศแห่งกรุงปารีส จึงถูกตั้งข้อรังเกียจไปด้วย การเบียดเบียนคริสต์ศาสนิกชนเกิดขึ้นหลายแห่งทั่วประเทศ รวมทั้งที่หมู่บ้านสองคอน จังหวัดนครพนม ซึ่งชาวบ้านทั้งหมดเป็นชาวคาทอลิก บาทหลวงปอล ฟีเก อธิการโบสถ์แม่พระไถ่ทาสซึ่งเป็นโบสถ์ประจำชุมชน ได้ถูกขับออกนอกประเทศ ครูสีฟอง อ่อนพิทักษ์ และซิสเตอร์อีก 2 คน คือ ซิสเตอร์พิลา ทิพย์สุข ซิสเตอร์คำบาง สีคำพอง จึงช่วยกันดูแลความเชื่อของชาวบ้านแทน การเบียดเบียนยังคงรุนแรงขึ้นเรื่อย ๆ มีซิสเตอร์ถูกข่มขืน รูปศักดิ์สิทธิ์ถูกเหยียดหยามทำลาย ครูสีฟองจึงเขียนจดหมายร้องเรียนไปยังนายอำเภอมุกดาหาร แต่จดหมายนั้นกลับตกไปอยู่ในมือของตำรวจ ตำรวจจึงเขียนจดหมายปลอมว่านายอำเภอให้ครูสีฟองไปพบ ตำรวจลือ เมืองโคตร และตำรวจหน่อ พาครูสีฟองออกจากบ้านสองคอนตั้งแต่วันที่ 15 ธันวาคม พอเช้าวันที่ 16 ตำรวจลือก็ยิงครูสีฟองเสียชีวิตที่บ้านพาลุกา นับเป็นชาวไทยคาทอลิกคนแรกที่ได้พลีชีพเป็นมรณสักขี
เมื่อครูสีฟองเสียชีวิต ชาวบ้านก็หวาดผวาไม่กล้าทำศาสนกิจตามปกติ ตำรวจยังคงเรียกประชุมชาวบ้านแล้วสั่งให้เปลี่ยนศาสนา แต่มีคริสตชน 8 คนยืนยันจะไม่ละทิ้งความเชื่อ ได้แก่
ในวันที่ 26 ธันวาคม ทั้งหมดจึงถูกตำรวจเรียกไปที่สุสานประจำชุมชน นายกองสี บิดาของนางสาวสุวรรณได้ตามมาพาบุตรสาวกลับบ้าน จึงเหลือผู้ยอมพลีชีพ 7 คน ทั้ง 7 นั่งอธิษฐานที่ขอนไม้แล้ว พวกตำรวจจึงใช้ปืนยิงแต่ละคนจนเข้าใจว่าเสียชีวิตหมดแล้วจึงกลับไป ชาวบ้านที่เข้าไปดูศพพบว่ามีเด็กหญิงสอนคนเดียวที่รอดชีวิต และช่วยกันฟังศพมรณสักขีทั้ง 6 คนที่ป่าช้านั้น นับเป็นมรณสักขีชาวไทยคาทอลิกคนที่ 2-7 ตามลำดับ
เจ้าหญิงอารียานแห่งเนเธอร์แลนด์
เจ้าหญิงอารียาน วิลเฮมมินา แม็กซิมา อิเนสแห่งเนธอร์แลนด์,เจ้าหญิงแห่งออเรนจ์-นัสเซา (; 10 เมษายน พ.ศ. 2550) (พระนามเต็ม:อารียาน วิลเฮมมินา แม็กซิมา อิเนส) เป็นพระราชธิดาพระองค์เล็กในสมเด็จพระราชาธิบดีวิลเลม-อเล็กซานเดอร์ กับสมเด็จพระราชินีแม็กซิมาแห่งเนเธอร์แลนด์ เป็นพระราชนัดดาใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ และอยู่ในลำดับที่สามของการสืบราชบัลลังก์เนเธอร์แลนด์ต่อจากพระภคินีคือ "เจ้าหญิงอะเลกซียาแห่งเนเธอร์แลนด์ "
โด๋ เหมื่อย
โด๋ เหมื่อย () เป็นเลขาธิการพรรคคอมมิวนิสต์เวียดนามตั้งแต่เดือนมิถุนายน พ.ศ. 2534 จนถึงเดือนธันวาคม พ.ศ. 2540 โดยหลังจากนั้นเหมื่อยได้ลาออกและให้เล ขา เฟียว ขึ้นครองตำแหน่งแทน
เหมื่อยเกิดเมื่อ 2 กุมภาพันธ์ พ.ศ. 2459 ที่กรุงฮานอย เริ่มต้นทำงานเป็นช่างทาสี เข้าเป็นสมาชิกพรรคคอมมิวนิสต์อินโดจีนใน พ.ศ. 2482 ต่อมาถูกเจ้าหน้าที่ฝรั่งเศสจับได้และถูกจำคุก 10 ปี แต่เขาหนีออกมาเมื่อ พ.ศ. 2488 ต่อมา เขาได้เป็นสมาชิกประจำของคณะกรรมการกลางพรรคเมื่อ พ.ศ. 2503 และได้ดำรงตำแหน่งในรัฐบาลด้วย เขาเป็นผู้มีแนวคิดอนุรักษนิยม ไม่เห็นด้วยกับนโยบายปฏิรูปโด๋ยเม้ยของเหงียน วัน ลิญ แต่สุดท้ายก็ยอมให้ปรับเศรษฐกิจของเวียดนาม เพื่อแก้ปัญหาที่เป็นอยู่ ระหว่างดำรงตำแหน่งเลขาธิการพรรค เขาได้ต่อต้านการลดบทบาทของพรรคคอมมิวนิสต์ด้วย
พรรคพันธมิตรสิงคโปร์
พรรคพันธมิตรสิงคโปร์ () เป็นแนวร่วมของพรรคการเมืองที่เข้าร่วมการเลือกตั้งหลายครั้งในสิงคโปร์ โดยเฉพาะการเลือกตั้งในสิงคโปร์ พ.ศ. 2498 และ พ.ศ. 2506 ซึ่งได้รับการสนับสนุนจากอัมโนในท้องถิ่น ประกอบด้วยสหภาพชาวสิงคโปร์เชื้อสายมลายูและสมาคมชาวจีนมลายา ในการเลือกตั้ง พ.ศ. 2506 นโยบายของพรรคเป็นเช่นเดียวกับนโยบายของอัมโนในมาเลเซีย และเป็นพรรคฝ่ายตรงข้ามของพรรคกิจประชาชน
การเข้าร่วมในการเลือกตั้งนี้ ต่อมาได้ทำให้เกิดความขัดแย้งระหว่างพรรคกิจประชาชนกับอุมโน และทำให้เกิดข้อตกลงว่าจะไม่มีการเลือกตั้งใด ๆ อีกจนกว่าสิงคโปร์จะแยกเป็นรัฐเอกราช อย่างไรก็ตาม พรรคพันธมิตรนี้ไม่ได้รับการเลือกตั้งแม้ในเขตที่ประชากรส่วนมากเป็นชาวมลายู
โต หง็อก เวิน
โต หง็อก เวิน () เกิดเมื่อ พ.ศ. 2449 เสียชีวิตเมื่อ พ.ศ. 2497 เป็นจิตรกรที่มีชื่อเสียงของเวียดนาม ผลงานของเขาหลายชิ้นจัดแสดงไว้ในพิพิธภัณฑ์วิจิตรศิลป์แห่งชาติเวียดนาม ถนนสายหนึ่งในฮานอยตั้งตามชื่อของเขา
เวินทำงานเป็นครูสอนศิลปะ และเป็นจิตรกรที่เป็นแรงบันดาลใจของจิตรกรรุ่นต่อมา เวินเข้าร่วมกับขบวนการต่อต้านฝรั่งเศสในภาคเหนือของเวียดนาม และเขาเสียชีวิตหลังจากได้รับบาดเจ็บระหว่างการรบในยุทธการเดียนเบียนฟู
มนธิรา ราโท. วรรณกรรมเวียดนามหลังปี ค.ศ. 1975. กรุงเทพฯ สำนักพิมพ์แห่งจุฬาลงกรณ์มหาวิทยาลัย. 2553. หน้า 17
ฟาร์มเอ๋ย ฟาร์มรัก
ฟาร์มเอ๋ย ฟาร์มรัก เป็นละครโทรทัศน์ไทย แนวโรแมนติก-คอมเมดี เริ่มออกอากาศตอนแรกวันที่ 30 พฤษภาคม พ.ศ. 2556 - 5 กรกฎาคม พ.ศ. 2556 เวลา 18.45 - 20.00 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท เกโนไก จำกัด บทประพันธ์โดย วราลี บทโทรทัศน์โดย สนุกคิด-สนิทเขียน-ปาจรีย์ ดียวดยิ่ง กำกับการแสดงโดย ผิน เกรียงไกรสกุลhttp://drama.kapook.com/view57761.html
ศาลาว่าการเมืองฟิลาเดลเฟีย
ศาลาว่าการเมืองฟิลาเดลเฟีย () คือ อาคารที่ทำการของเมืองฟิลาเดลเฟีย รัฐเพนซิลวาเนีย สหรัฐอเมริกา มีความสูง 548 ฟุต (167 เมตร) รวมถึงประติมากรรมของผู้ก่อตั้งเมืองวิลเลียม เพนส์ (William Penn) อยู่บนยอดอาคาร นับเป็นอาคารก่อสร้างด้วยอิฐที่สูงที่สุดในโลกหลังจากการพังทลายของยอดโมล แอนโทเนลเลียนา (Mole Antonelliana) ในเมืองตูริน อิตาลี เป็นผลให้มีการก่อสร้างใหม่ทำด้วยเหล็กและหิน น้ำหนักของอาคารจึงมีความทนทานจากหินแกรนิตและกำแพงอิฐ วัสดุภายนอกหลักคือ หินปูน หินแกรนิต และหินอ่อน
อาคารแห่งนี้เป็นอาคารที่อาศัยอยู่ได้ที่สูงที่สุดในโลก ตั้งแต่ ค.ศ. 1901–1908 และสูงที่สุดในรัฐเพนซิลวาเนีย จนกระทั่ง ค.ศ. 1932 มีการก่อสร้างอาคารกัฟทาวเวอร์ (Gulf tower) ในเมืองพิตต์สเบิร์ก (Pittsburgh) แต่ถึงกระนั้นอาคารแห่งนี้ยังคงสูงที่สุดในเมืองฟิลาเดลเฟีย จนกระทั่งการก่อสร้างอาคารวันลิเบอร์ตีเพลส (ค.ศ. 1984–1987) ในปัจจุบันศาลาว่าการเมืองฟิลาเดลเฟียเป็นอาคารที่สูงที่สุดอันดับ 16 ในรัฐเพนซิลวาเนีย
คณะวิทยาศาสตร์และศิลปศาสตร์ มหาวิทยาลัยเทคโนโลยีราชมงคลอีสาน
คณะวิทยาศาสตร์และศิลปศาสตร์ มหาวิทยาลัยเทคโนโลยีราชมงคลอีสาน เป็น 1 ใน 4 คณะ ของศูนย์กลางมหาวิทยาลัยเทคโนโลยีราชมงคลอีสาน โดยเปลี่ยนชื่อจากเดิมชื่อคณะวิชาศึกษาทั่วไป สถาบันเทคโนโลยีราชมงคล วิทยาเขตภาคตะวันออกเฉียงเหนือ มาเป็น คณะวิทยาศาสตร์และศิลปศาสตร์ มหาวิทยาลัยเทคโนโลยีราชมงคลอีสาน
คณะวิทยาศาสตร์และศิลปศาสตร์ เดิมชื่อ คณะวิชาศึกษาทั่วไป สถาบันเทคโนโลยีราชมงคล วิทยาเขตภาคตะวันออกเฉียงเหนือ นครราชสีมา ซึ่งมีหน้าที่หลักในการรับผิดชอบการจัดการเรียนการสอนวิชาในหมวดวิชาศึกษาทั่วไปตามโครงสร้างของหลักสูตรที่เปิดสอนในวิทยาเขตภาคตะวันออกเฉียงเหนือ ประกอบด้วยแผนกวิชาวิทยาศาสตร์ คณิตศาสตร์ ภาษาอังกฤษ ภาษาไทย สังคมศาสตร์ และพลานามัย ต่อมาเมื่อสถาบันเทคโนโลยีราชมงคล วิทยาเขตภาคตะวันออกเฉียงเหนือ นครราชสีมา ได้เปลี่ยนสถานะเป็นมหาวิทยาลัยเทคโนโลยีราชมงคลอีสาน ตามพระราชบัญญัติมหาวิทยาลัยเทคโนโลยีราชมงคลอีสาน พ.ศ. 2548 คณะวิชาศึกษาทั่วไปจึงเปลี่ยนชื่อมาเป็นคณะวิทยาศาสตร์และศิลปศาสตร์ ตามโครงสร้างของมหาวิทยาลัยเทคโนโลยีราชมงคลอีสาน 
อาคารปฏิบัติการคณะวิทยาศาสตร์และศิลปศาสตร์ มหาวิทยาลัยเทคโนโลยีราชมงคลอีสาน ศูนย์กลางนครราชสีมา
มีลักษณะอาคาร เป็นอาคารแฝดคู่มีสะพานเชื่อมที่ ชั้น 6-9 ลักษณะอาคารมีทั้งหมด 9 ชั้น (ไม่นับส่วนของดาดฟ้า) แบ่งเป็นฝั่ง A และ B อยู่ใกล้อาคาร 35 (อาคารเรียนรวม) และ อาคารบริการนักศึกษา มหาวิทยาลัยเทคโนโลยีราชมงคลอีสาน (กำลังก่อสร้าง บริเวณหน้าคณะ) โดยคณะแบ่งชั้นต่างๆเป็นหมวดสาขา
โดยเริ่มแรกก่อสร้างอาคารปฏิบัติการในปัจจุบัน คณะวิทยาศาสตร์และศิลปศาสตร์ สังกัด ณ อาคาร 19 อาคารสำนักงานอธิการบดี ในปัจจุบัน บริเวณหน้ามหาวิทยาลัย (อาคารริมน้ำ)
เมื่ออาคารปฏิบัติในปัจจุบันแล้วเสร็จ ถึงย้ายมาอยู่ ณ ที่ทำการปัจจุบัน โดยในส่วนอาคารประกอบด้วย ห้องเรียน ห้องปฏิบัติการ ห้องประชุม ห้องน้ำ ลานพักผ่อนบนอาคาร (ชั้น4) ห้องลีลาศ และลานกิจกรรม ชั้น 10
องค์การบริหารส่วนตำบลป่าแดด
องค์การบริหารส่วนตำบลป่าแดด จัดตั้งขึ้นตามประกาศกระทรวงมหาดไทย ลงวันที่ 19 มกราคม พ.ศ. 2539 เรื่องการจัดตั้งองค์การบริหารส่วนตำบล ตามมาตรา 40 และมาตราที่ 41 แห่งพระราชบัญญัติสภาตำบลและองค์การบริหารส่วนตำบล พุทธศักราช 2537 ต่อมาได้รับการจัดตั้งเป็นองค์การบริหารส่วนตำบลตามประกาศกระทรวงมหาดไทย เรื่อง การจัดตั้งองค์การบริหารส่วนตำบลขนาดกลาง และตามมติ ก อบต. จังหวัดเชียงราย ครั้งที่ 4/2551 ลงวันที่ 28 เมษายน พ.ศ. 2551 เป็นต้นมาองค์การบริหารส่วนตำบลป่าแดด ตั้งอยู่ หมู่ที่ 15 บ้านทุ่งรวงทอง อำเภอแม่สรวย จังหวัดเชียงราย อยู่ทางทิศตะวันตกเฉียงใต้ของที่ทำการอำเภอแม่สรวย ระยะทางห่างจากที่ทำการอำเภอแม่สรวย อยู่ 7 กิโลเมตร บนเส้นทางหลวงหมายเลข 109 ถนนสายอำเภอแม่สรวย จังหวัดเชียงราย – อำเภอฝาง จังหวัดเชียงใหม่
องค์การบริหารส่วนตำบลป่าแดด มีเนื้อที่รับผิดชอบ ประมาณ 228 ตารางกิโลเมตร 142,500 ไร่
ตำบลป่าแดด มีพื้นที่ส่วนใหญ่เป็นภูเขา และบางส่วนเป็นที่ราบ มีป่าไม้ค่อนข้างสมบูรณ์ เป็นต้นกำเนิดแม่น้ำแม่ตาช้าง ซึ่งเป็นแม่น้ำสำคัญของตำบล
ตำบลป่าแดด ประกอบด้วยหมู่บ้าน จำนวน 22 หมู่บ้าน ซึ่งมีอาณาเขตอยู่ในเขต มีดังนี้ 
ข้อมูลประชากรจากฝ่ายทะเบียนอำเภอแม่สรวย จำนวนครัวเรือนทั้งสิ้น 4,086 ครัวเรือน ประชากรรวมทั้งสิ้น 11,157 คน แยกเป็นชาย 5,528 คน หญิง 5,629 คน มีความหนาแน่นเฉลี่ย 48.93 คน/ตารางกิโลเมตร
ในเขตองค์การบริหารส่วนตำบลป่าแดด จากข้อมูลพบว่ามีความหนาแน่นของประชากรเท่ากับ 47.75 คนต่อตารางกิโลเมตร ตำบลป่าแดดมีพื้นที่ทั้งหมด ประมาณ 228 ตารางกิโลเมตร 142,500 ไร่ แต่สภาพพื้นที่ส่วนใหญ่จะเป็นที่ราบสลับกับภูเขาที่สูงชัน ประชากรส่วนใหญ่จะตั้งที่อยู่อาศัยบริเวณที่ราบ มีประชากรบางส่วนที่จะตั้งที่อยู่อาศัยบนภูเขา ประชากรส่วนใหญ่จะกระจุกตัวอยู่บริเวณที่ราบเชิงเขา
เกษตรกรรม เช่น ทำนา ทำสวน ทำไร่ เลี้ยงสัตว์ ฯลฯ หัตถกรรม เช่น ทอผ้า จักสาน ฯลฯ อุตสาหกรรมในครัวเรือน ค้าขาย รับราชการ รับจ้างประชากรส่วนใหญ่นับถือศาสนาพุทธ แต่มีประชากรบางส่วนในพื้นที่หมู่ที่ 9, 11, 18, 21 ส่วนใหญ่เป็นอาข่า และลาหู่ถือศาสนาคริสต์ ศาสนสถานทางพุทธศาสนา จำนวน 5 แห่ง ได้แก่
และมีโบสถ์คริสตจักร จำนวน 4 แห่งตำบลป่าแดดมีเส้นทางคมนาคมทางบกสายหลัก ที่ใช้ติดต่อระหว่างหมู่บ้าน ตำบลและอำเภอ ดังนี้
ตำบลป่าแดด มีไฟฟ้าใช้ทุกหมู่บ้าน แต่มีบางครัวเรือนในหมู่ที่ 1, 3, 5, 7, 9, 11, 15, 16, 18, 20 และ หมู่ที่ 21 ยังไม่มีไฟฟ้าใช้เนื่องจากตั้งอยู่ในพื้นที่ห่างไกล และอยู่ในเขตป่าสงวน
หนังสติ๊ก
หนังสติ๊ก () เป็นอาวุธยิงวิถีโค้งด้วยมือ ขนาดเล็ก ทำจากไม้ง่าม โดยมียาง 2 เส้นยึดอยู่ที่ง่ามทั้งสอง อีกด้านของยางทั้งสองเส้นจะติดกับแถบหนังที่ใช้ใส่สิ่งของที่จะยิงออกไป
ผู้ที่จะทำการยิง จะจับตัวด้ามไม้ด้วยมือข้างที่ถนัด ใส่สิ่งของ (เช่นลูกกระสุนดินเหนียวปั้นกลม, ลูกแก้ว, ลูกปืน หรือ ก้อนหิน) ไว้ที่แถบหนัง กำแถบหนังไว้ด้วยมือข้างที่ไม่ถนัด ดึงให้ยืดออกตามความแรงที่ต้องการ เล็งให้ตรงเป้าหมาย แล้วจึงปล่อยแถบหนัง สิ่งของที่ใส่ไว้ก็จะถูกดีดออกไปกระทบเป้าหมาย
จงกั๋วสฺยงลี่-อฺวี่โจ้วเจียน
จงกั๋วสฺยงลี่-อฺวี่โจ้วเจียน (; "เมืองจีนยืนแกร่งกลางพิภพ") เป็นเพลงชาติประเทศจีน และ รัฐบาลสาธารณรัฐจีน (ระหว่าง ค.ศ. 1915–1921) กรมพิธีการ (禮制館) ได้ประกาศเพลงชาติประเทศจีนอย่างเป็นทางการในเดือนมิถุนายน ค.ศ. 1915 ในปีเดียวกันรัฐบาลเป่ย์หยางได้ใช้เพลงดังกล่าวเป็นเพลงชาติเมื่อวันที่ 23 พฤษภาคม ประพันธ์ทำนองโดย หวัง ลู่ (王露) เนื้อร้องโดย อิ้น ชาง (廕昌) ใช้แต่เพียงในสมัยการปกครองของยฺเหวียน ชื่อไข่ (袁世凱) เท่านั้น
ภายหลังจากการสถาปนาตนเองเป็นจักรพรรดิจีน เมื่อ 12 ธันวาคม ค.ศ. 1915 ได้มีการแก้ไขบทร้องบางวรรค สำหรับใช้เป็นเพลงชาติภายหลังจากการอสัญกรรมเมื่อวันที่ 5 มิถุนายน ค.ศ. 1916 ต่อมาได้มีการแก้ไขบทร้องบางวรรค โดย จาง จั้วหลิน (張作霖) และ ได้ใช้เป็นเพลงชาติเพียงระยะเวลาไม่นาน ใช้จนถึงวันที่ 31 มีนาคม ค.ศ. 1921 ภายหลังได้เปลี่ยนไปใช้เพลงชาติฉบับใหม่ที่มีชื่อว่า "ชิงยฺหวินเกอ" (卿雲歌; "เพลงเมฆมงคล")
คณะบริหารธุรกิจ มหาวิทยาลัยเทคโนโลยีราชมงคลอีสาน
คณะบริหารธุรกิจ มหาวิทยาลัยเทคโนโลยีราชมงคลอีสาน เป็น 1 ใน 4 คณะ ของศูนย์กลางมหาวิทยาลัยเทคโนโลยีราชมงคลอีสาน
ในปี พ.ศ. 2499 วิทยาลัยเทคนิคภาคตะวันออกเฉียงเหนือนครราชสีมาเปิดสอนสำหรับระดับอาชีวศึกษาขึ้นสูง(ปวส.) อยู่ 3 แผนกวิชา คือแผนกวิชาการบัญชี แผนกวิชาเลขานุการ และแผนกวิชาช่างก่อสร้าง โดยวิทยาลัย ฯ อยู่ห่างจากศูนย์กลางเมืองนครราชสีมา ประมาณ 3 กิโลเมตร เนื้อที่ทั้งหมดประมาณ 300 ไร่ วิทยาเขตฯ เริ่มดำเนินการเรียนการสอนวันแรก เมื่อวันที่ 5 มิถุนายน พ.ศ. 2499 โดยใช้อาคารไม้ของโรงเรียนการช่างนครราชสีมา เป็นที่เรียน เมื่อวันที่ 26 กรกฎาคม พ.ศ. 2499 มีพิธีวางศิลาฤกษ์อาคารหลังแรก (คณะวิชาบริหารธุรกิจ ปัจจุบัน มีอาคารใหม่ 9 ชั้นขึ้นมาแทน) โดยมี ฯพณฯ พลเอกมังกร พรหมโยธี รัฐมนตรี ว่าการกระทรวงศึกษาธิการ ในขณะนั้นเป็นประธาน นับตั้งแต่ปีการศึกษา 2500 เป็นต้นมา วิทยาเขตฯ ได้ขยายตัวทั้งด้านอาคารเรียน สถานที่วัสดุ-ครุภัณฑ์ บุคลากร และได้ขยายการศึกษาโดยเปิดแผนกวิชา และระดับการศึกษา เพิ่มขึ้น เป็นลำดับ
คณะบริหารธุรกิจ มหาวิทยาลัยเทคโนโลยีราชมงคลอีสาน ประกอบด้วย 5 สาชาวิชา เปิดการเรียนการสอนในระดับประกาศนียบัตรวิชาชีพชั้นสูง ปริญญาตรี และปริญญาโท ภาควิชาและหลักสูตรที่คณะเปิดการเรียนการสอน มีดังนี้
^http://www.sci.rmuti.ac.th/
รัฐบาลเป่ย์หยาง
รัฐบาลเป่ย์หยาง (; ) เป็นรัฐบาลของสาธารณรัฐจีน (中華民國) ซึ่งดำรงอยู่ในนครหลวงเป่ย์จิง (北京) ช่วง ค.ศ. 1912–1928
ชื่อ "เป่ย์หยาง" นั้นมาจากทัพเป่ย์หยาง (北洋軍) ของยฺเหวียน ชื่อไข่ (袁世凱) อดีตขุนศึกแห่งราชวงศ์ชิง (清朝) ที่ได้เป็นใหญ่ในทางการเมืองหลังราชวงศ์ล่มสลาย แม้รัฐธรรมนูญกำหนดให้มีรัฐบาลพลเรือน แต่รัฐบาลพลเรือนก็ปกครองประเทศแต่ในนามเท่านั้น แม่ทัพนายกองจากทัพเป่ย์หยางเป็นผู้ควบคุมและดำเนินการปกครองที่แท้จริง กระนั้น ก็ได้รับการรับรองจากนานาชาติให้เป็นรัฐบาลโดยชอบธรรมของประเทศ มีอำนาจใช้จ่ายและเรียกเก็บภาษีอากร ทั้งขอกู้ยืมเงินจากต่างชาติได้ ครั้นยฺเหวียน ชื่อไข่ สิ้นชีพลงใน ค.ศ. 1916 ทัพเป่ย์หยางก็ระส่ำระสาย เพราะแตกแยกออกเป็นหมู่เป็นเหล่าและช่วงชิงอำนาจกันเอง ต่อมาใน ค.ศ. 1917 พรรคชาตินิยม (國民黨) ของซุน ยัตเซ็น หรือซุน อี้เซียน (孫逸仙) ก็ออกหน้าคัดค้านความชอบธรรมของรัฐบาลเป่ย์หยาง จนเกิดสู้กันในการรบทางเหนือ (北伐) เมื่อช่วง ค.ศ. 1926–1928 ผลลัพธ์ คือ รัฐบาลเป่ย์หยางกับกลุ่มอื่น ๆ พ่ายแพ้ และพรรคชาตินิยม ภายใต้การนำของเจียง ไคเช็ก หรือเจี่ยง เจี้ยฉือ (蔣介石) ที่สืบทอดตำแหน่งจากซุน อี้เซียน สามารถหลอมรวมประเทศเข้าเป็นหนึ่งได้อีกครั้งใน ค.ศ. 1928 พรรคชาตินิยมเดินหน้าจัดตั้งรัฐบาลชาตินิยมของตนขึ้นที่หนานจิง (南京) ระเบียบทางการเมืองเช่นนี้ทำให้ประเทศกลายเป็นรัฐที่มีพรรคการเมืองเดียว (one-party state) แต่ภายหลังก็ได้รับการรับรองจากชาติต่าง ๆ ให้เป็นรัฐบาลโดยชอบธรรมของประเทศจีน
สอาด ปิยวรรณ
ดร.สอาด ปิยวรรณ เป็นอดีตรัฐมนตรีว่าการกระทรวงยุติธรรม ในรัฐบาลพลเอกเปรม ติณสูลานนท์ อดีตรัฐมนตรีประจำสำนักนายกรัฐมนตรี ในรัฐบาลพลเอกชาติชาย ชุณหะวัณ และเป็นอดีตสมาชิกสภาผู้แทนราษฎรจังหวัดลำปาง 6 สมัย สังกัดพรรคชาติไทย
สอาด ปิยวรรณ เกิดเมื่อวันที่ 24 ธันวาคม พ.ศ. 2469 ที่จังหวัดลำปาง เป็นบุตรคนที่ 4 ของคำสุก และจันทร์ทิพย์ ปิยวรรณ มีพี่น้อง 4 คน จบการศึกษาชั้นมัธยมศึกษาจากโรงเรียนบุญวาทย์วิทยาลัย จังหวัดลำปาง สำเร็จการศึกษาระดับปริญญาตรีจาก 3 สถาบัน คือ นิติศาสตรบัณฑิต จากมหาวิทยาลัยศรีปทุม รัฐศาสตรบัณฑิต จากมหาวิทยาลัยรามคำแหง และเศรษฐศาสตรบัณฑิต จากประเทศสหรัฐอเมริกา รวมทั้งสำเร็จการศึกษาระดับปริญญาโท-เอก สาขารัฐศาสตร์ จากประเทศสหรัฐอเมริกา
สอาด ปิยวรรณ เสียชีวิตจากอาการติดเชื้อในลำไส้ ที่โรงพยาบาลวิชัยยุทธ เมื่อวันที่ 14 เมษายน พ.ศ. 2556
สอาด ปิยวรรณ เป็นนักธุรกิจตันแทนจำหน่ายรถบรรทุก ต่อมาหันมาทำงานการเมืองเป็นกรรมการบริหารพรรคสหภูมิ และเป็นสมาชิกสภาจังหวัดลำปาง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ได้รับเลือกตั้งเป็นสมาชิกสภาผู้แทนราษฎรเป็นสมัยแรก สังกัดพรรคแรงงาน ซึ่งเขาเป็นเลขาธิการพรรค ต่อจากนั้นเขาได้รับเลือกตั้งต่อเนื่องอีก 5 สมัย
สอาด ปิยวรรณ ได้รับแต่งตั้งเป็นรองประธานสภาผู้แทนราษฎร และเป็นรัฐมนตรีว่าการกระทรวงยุติธรรม ในรัฐบาลพลเอกเปรม ติณสูลานนท์ เมื่อปี พ.ศ. 2529 และเป็นรัฐมนตรีประจำสำนักนายกรัฐมนตรี ในรัฐบาลพลเอกชาติชาย ชุณหะวัณ เมื่อปี พ.ศ. 2533
ดร.สอาด ได้รับการเลือกตั้งเป็นสมาชิกสภาผู้แทนราษฎร 6 สมัย คือ
เอชดี 37605 บี
เอชดี 37605 บี เป็นดาวเคราะห์นอกระบบ ที่มีประมาณสามเท่าของมวลมากกว่าดาวพฤหัสบดี โคจรรอบดาวฤกษ์เอชดี 37605 54 วัน เป็นวงโคจรทีมีความผิดปกติอย่างมากประมาณ 74% ระยะห่างจาก เอชดี 37605 ในช่วง 0.069-0.453 หน่วยดาราศาสตร์ ค้นพบโดยกล้องโทรทรรศน์ฮ็อบบี-อีเบอร์ลีในเดือนกรกฎาคม ค.ศ. 2004
ออลชติน
ออลชติน () หรือ อัลเลนชไตน์ () เป็นเมืองทางตะวันออกเฉียงเหนือของประเทศโปแลนด์ ตั้งอยู่บนฝั่งแม่น้ำเวนา ตกเป็นของโปแลนด์ใน ค.ศ. 1966 และเป็นของปรัสเซียใน ค.ศ. 1772 มีประชามติของชาวเมืองให้เป็นของเยอรมนี ใน ค.ศ. 1920 กลับมาเป็นของโปแลนด์ในการประชุมพอทสดัม ใน ค.ศ. 1945
เจ้าชายเปาโลส มกุฎราชกุมารแห่งกรีซ
เจ้าชายเปาโลส มกุฎราชกุมารแห่งกรีซ (; ประสูติ 20 พฤษภาคม 1967) เป็นมกุฎราชกุมารแห่งกรีซ ตั้งแต่ปี 1964 จนถึงการล้มล้างระบอบกษัตริย์ในปี 1973 พระองค์เป็นพระโอรสองค์ใหญ่ใน สมเด็จพระราชาธิบดีคอนสแตนตินที่ 2 แห่งกรีซและสมเด็จพระราชินีอันเนอ-มารีแห่งกรีซ พระองค์เสกสมรสกับเจ้าหญิงมารี แชนทัล มีพระโอรสธิดาด้วยกัน 5 พระองค์ได้แก่
ทั้งนี้พระองค์ยังทรงเป็นพระราชนัดดาพระองค์แรกใน สมเด็จพระเจ้าเฟรเดอริกที่ 9 แห่งเดนมาร์ก กับ อิงกริดแห่งสวีเดน สมเด็จพระราชินีแห่งเดนมาร์ก ทั้งยังทรงมัศักดิ์เป็นพระญาติชั้นที่ 1 ใน เจ้าชายเฟรเดอริก มกุฎราชกุมารแห่งเดนมาร์ก และ เจ้าหญิงวิกตอเรีย มกุฎราชกุมารีแห่งสวีเดน ผ่านทางสายพระราชมาดา และทรงเป็นพระญาติชั้นที่ 1 ใน สมเด็จพระราชาธิบดีเฟลีเปที่ 6 แห่งสเปน ผ่านทางสายพระราชบิดา
เจ้าหญิงมารี-แชนทัล มกุฎราชกุมารีแห่งกรีซ
เจ้าหญิงมารี-แชนทัล แคลร์ มกุฎราชกุมารีแห่งกรีซ และเจ้าหญิงแห่งเดนมาร์ก (; ประสูติ: 17 กันยายน 1968) เป็นพระชายาในเจ้าชายเปาโลส มกุฎราชกุมารแห่งกรีซ
เจ้าหญิงมารี-แชนทัล มกุฎราชกุมารีแห่งกรีซ ประสูติที่กรุงลอนดอน สหราชอาณาจักร มีพระนามเดิมว่า "มารี-แชนทัล แคลร์ มิลเลอร์" เป็นธิดาของโรเบิร์ต วอร์เรน มิลเลอร์ ชาวอเมริกัน กับมารีอา กลารา เบแซร์รา สตรีชาวเอกวาดอร์ พระองค์มีพี่สาวคือ ปีอา-คริสตินา อดีตภริยาของคริสโตเฟอร์ เกตตี และน้องสาวคือ อเล็กซันดรา-นาตาชา อดีตพระชายาของเจ้าชายอเล็กซันเดอร์แห่งเฟือร์สเทนแบร์ก
พระองค์เติบโตและเข้ารับการศึกษาที่ฮ่องกง เมื่อสำเร็จการศึกษาก็เข้าศึกษาต่อที่สถาบันเลอโรซีที่ประเทศสวิตเซอร์แลนด์ ขณะมีพระชันษาได้ 9 ปี ต่อมาในปี ค.ศ. 1982 พระองค์ได้ย้ายไปที่วิทยาลัยสองภาษาในปารีส และสำเร็จการศึกษาที่โรงเรียนมาสเตอร์ในนิวยอร์ก โดยพระองค์เป็นสตรีเพียงพระองค์เดียวที่สำเร็จการศึกษาจากที่นั่น
พระองค์เริ่มเข้าศึกษาระดับปริญญาตรีในสาขาประวัติศาสตร์ศิลปะ มหาวิทยาลัยนิวยอร์ก เมื่อปี ค.ศ. 1993 แต่ก็ออกในปีต่อมา หลังจากที่เจ้าชายเปาโลส มกุฎราชกุมารแห่งกรีซ เสนอให้เธอเล่นสกีในวันหยุดที่กัสตาดในสวิตเซอร์แลนด์ช่วงวันคริสต์มาส
พระองค์เป็นผู้ก่อตั้งและเป็นผู้อำนวยการของ "มารี-แชนทัล" (Mari-Chanthal) แบรนด์เสื้อผ้าเด็กที่ก่อตั้งขึ้นในปี ค.ศ. 2000
พระองค์เป็นผู้ดูแลทรัพย์สินของรอยัลอะคาเดมีออฟอาตส์ และเป็นคณะกรรมการของบริษัทดีเอสเอฟกรุ๊ปจำกัด ซึ่งเป็นร้านค้าปลีกที่เป็นส่วนหนึ่งของ LVMH
พระองค์มีธุรกิจออกแบบเสื้อผ้าเด็กในแบรนด์ "มารี-แชนทัล" ในเชลซี กรุงลอนดอน โดยเสื้อผ้าเด็กดังกล่าวจะถูกขายในร้านบูติกทั้ง 4 แห่ง และขายทางระบบออนไลน์ที่มีเว็บไซต์อย่างเป็นทางการ ทั้งยังมีวางขายในห้างสรรพสินค้าที่มีชื่อเสียงอย่าง แฮร์รอดส์, แซกส์ไฟฟ์อะเวนิว, เปอร์ตีมาร์ชง และร้านบูติกอีกว่า 20 ประเทศทั่วโลก
ในปี ค.ศ. 1995 ได้มีพิธีหมั้นระหว่างเจ้าชายเปาโลส มกุฎราชกุมารแห่งกรีซ กับมารี-แชนทัล วันที่ 22 พฤษภาคมปีเดียวกันนั้นพระองค์ได้ละจากนิกายโรมันคาทอลิกไปนับถือนิกายกรีกออร์ทอดอกซ์โดยจัดพิธีเป็นการส่วนพระองค์ที่โบสถ์น้อยเซนต์พอลในนิวยอร์ก พระองค์ได้รับได้ไพลินคาโบชองและแหวนหมั้นรูปหัวใจจากมกุฎราชกุมาร
งานอภิเษกสมรสถูกออกแบบโดยเลดีเอลิซาเบท อันสัน และโรเบิร์ต อิซาเบล ส่วนฉลองพระองค์ของฝ่ายเจ้าสาวเป็นของวาเลนติโน พระราชพิธีถูกจัดขึ้นเมื่อวันที่ 1 กรกฎาคม ค.ศ. 1995 ที่มหาวิหารเซนต์โซเฟียในกรุงลอนดอน โดยมีแขกรับเชิญอาทิ พระราชวงศ์ในยุโรป และสิบสมาชิกของพรรคประชาธิปไตยใหม่ของกรีซเข้ามาร่วมเป็นเกียรติในงาน พระองค์และเจ้าชายเปาโลส มีพระโอรส-ธิดาด้วยกัน 5 พระองค์ ได้แก่
เจ้าชายนิโกเลาส์แห่งกรีซและเดนมาร์ก
เจ้าชายนิโกเลาส์แห่งกรีซและเดนมาร์ก (, ประสูติ 1 ตุลาคม ค.ศ. 1969) เป็นพระโอรสองค์ที่สองของสมเด็จพระราชาธิบดีคอนสแตนตินที่ 2 แห่งกรีซและสมเด็จพระราชินีอันเนอ-มารีแห่งกรีซ
เจ้าชายนิโกเลาส์ เสกสมรสกับเจ้าหญิงตาเตียนาแห่งกรีซและเดนมาร์ก (ประสูติ 27 สิงหาคม ค.ศ. 1980) เจ้าหญิงตาเตียนาทรงสืบเชื้อสายมาจาก เจ้าชายวิลเลียมที่ 2 อเลกเตอร์แห่งเฮสส์
กึนเทอร์ กลอมบ์
กึนเทอร์ กลอมบ์ (; 17 สิงหาคม ค.ศ. 1930 — ) เป็นทั้งนักฟุตบอลและผู้จัดการทีมฟุตบอลชาวเยอรมัน รวมถึงเป็นผู้ฝึกสอนทีมชาติไทยเมื่อครั้งที่เข้าร่วมการแข่งกีฬาฟุตบอลในโอลิมปิกฤดูร้อน 1968
กึนเทอร์ กลอมบ์ เริ่มเล่นฟุตบอลในสโมสรฟุตบอลพรอยอูสเซนฮินเดนบูร์ก ในไซลีเซียตอนบน ภายหลังจากสงครามโลกครั้งที่สอง เขาได้ลี้ภัยไปยังเนือร์นแบร์ก และเล่นให้แก่สโมสรฟุตบอลทุสโพเนือร์นแบร์ก เขายังได้เรียนรู้ถึงอาชีพช่างเครื่อง โดยใน ค.ศ. 1951 เขาได้เรียนวิศวกรรมเครื่องกล ที่ซึ่งเขาสำเร็จหลักสูตรใน ค.ศ. 1954
เขาเป็นกองหน้าที่มีความคล่องตัวเป็นอย่างมาก โดยกลอมบ์กล่าวกับตัวเองว่า “ผมเล่นแบบเข้าถึงผู้รักษาประตูได้ทั้งหมด”
เขาได้เป็นผู้ฝึกสอนให้แก่ทีมบอนเนอร์เอสทเซ (ค.ศ. 1965-1966) และเอสเพเฟาเกเฟรเชน 20 ค.ศ. 1968 กึนเทอร์ กลอมบ์ ได้รับการทาบทามจากเดทท์มาร์ คราเมอร์ ให้เข้าทำหน้าที่เป็นผู้ฝึกสอนแก่ทีมชาติไทย ซึ่งเป็นครั้งแรกที่เขาฝึกสอนในกีฬาฟุตบอลในโอลิมปิกฤดูร้อน 1968 และกลอมบ์ยังคงใช้เวลา 17 ปีในการฝึกสอนให้แก่ทีมชาติไทย โดยทีมชาติไทยที่เขาฝึกสอนสามารถประสบความสำเร็จเป็นอันดับสามในเอเชียนคัพ 1972
กีฬามวยสากลสมัครเล่นในกีฬาแห่งชาติครั้งที่ 41
"มวยสากลสมัครเล่น"ในการแข่งขันกีฬาแห่งชาติ ครั้งที่ 41 เชียงใหม่เกมส์
ทศพร มูลศาสตรสาทร
นายทศพร มูลศาสตรสาทร (ชื่อเล่น : ป๋อ) ผู้ช่วยปลัดกระทรวงการต่างประเทศ อดีตกงสุลใหญ่ ณ เมืองดูไบ อดีตรัฐมนตรีช่วยว่าการกระทรวงแรงงานและสวัสดิการสังคม ในรัฐบาลพลเอกชวลิต ยงใจยุทธ และเป็นอดีตสมาชิกสภาผู้แทนราษฎรจังหวัดสุรินทร์ 2 สมัย สังกัดพรรคความหวังใหม่
ทศพร เกิดเมื่อวันที่ 5 กุมภาพันธ์ พ.ศ. 2504 เป็นบุตรของนายพิศาล มูลศาสตรสาทร อดีตปลัดกระทรวงมหาดไทย และอดีตรัฐมนตรี กับคุณหญิงมะลิ สำเร็จการศึกษาทางด้านสังคมสงเคราะห์ศาสตร์ จากมหาวิทยาลัยธรรมศาสตร์ และปริญญาโท สาขาความสัมพันธ์ระหว่างประเทศ จากมหาวิทยาลัยเวบสเตอร์ ประเทศสหรัฐอเมริกา
นายทศพร รับราชการสังกัดกระทรวงการต่างประเทศ เคยดำรงตำแหน่งต่างๆ ในกระทรวงการต่างประเทศ เช่น ผู้อำนวยการกอง นักการทูต และเป็นกงสุลใหญ่ ณ เมืองดูไบ ประเทศสหรัฐอาหรับเอมิเรตส์
นายทศพร ได้รับเลือกตั้งในการเลือกตั้งซ่อม พ.ศ. 2539 แทนนายพิศาล มูลศาสตรสาทร บิดา ซึ่งถึงแก่กรรม ต่อมาได้รับการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสุรินทร์ สังกัดพรรคความหวังใหม่ และเขาได้รับแต่งตั้งเป็นรัฐมนตรีช่วยว่าการกระทรวงแรงงานและสวัสดิการสังคม ในรัฐบาลของพลเอกชวลิต ยงใจยุทธ แทนนายพูนสวัสดิ์ มูลศาสตรสาทร ขณะนั้นเขามีอายุ 36 ปี
ในการเลือกตั้ง พ.ศ. 2544 เขาลงสมัครรับเลือกตั้งสมาชิกสภาผู้แทนราษฎรจังหวัดสุรินทร์ เขต 1 สังกัดพรรคความหวังใหม่ แต่ไม่ได้รับเลือกตั้ง
นายหนหวย
นายหนหวย เป็นนามปากกาของ ศิลปชัย ชาญเฉลิม นักเขียนสารคดีแนวการเมืองและประวัติศาสตร์ที่มีชื่อเสียง
นายหนหวย เกิดเมื่อวันที่ 11 มีนาคม พ.ศ. 2465 ที่บ้านถนนพรหมเทพ ตำบลในเมือง อำเภอเมือง จังหวัดอุบลราชธานี จบการศึกษาระดับมัธยมศึกษาจาก โรงเรียนเบ็ญจะมะมหาราช หลักสูตรฝ่ายอำนวยการ รุ่นที่ 3 และหลักสูตรผลิตรายการวิทยุ โรงเรียนสงครามจิตวิทยา กรมยุทธการทหาร กองบัญชาการทหารสูงสุด รุ่นที่ 10 ประกาศนียบัตร ภาษาฝรั่งเศส สมาคมฝรั่งเศสในประเทศไทย และอลิย์องฟรังษ์ ปารีส และมหาวิทยาลัยเมืองเบอซองซง ประเทศฝรั่งเศส
รับราชการครั้งแรกเป็นครูประชาบาล ในกรณีพิพาทอินโดจีนฝรั่งเศส (พ.ศ. 2483) เป็นตำรวจสนาม ต่อมาได้ถูกเกณฑ์เป็นทหารเข้าร่วมรบในสงครามมหาเอเชียบูรพา ที่เชียงตุง ต่อมาเมื่อสงครามยุติ ได้ปลดกระจำการ จึงหันมาเป็นผู้สื่อข่าวหนังสือพิมพ์, บรรณาธิการหนังสือพิมพ์ และนักเขียนอิสระในนามปากกา "นายหนหวย" (มีความหมายว่า "ความกลัดกลุ้ม" เป็นภาษาอีสาน ซึ่งหมายถึง "ความกลัดกลุ้มของคนไทยทั้งชาติและเจ้าตัว จากกรณีสวรรคตของรัชกาลที่ 8") โดยทำงานกับหนังสือพิมพ์หลายฉบับ เช่น "ชาติไทยรายวัน, เผ่าไทยรายวัน, แผ่นดินไทยรายสัปดาห์"
จากนั้นได้เข้าทำงานในธนาคารออมสิน ในตำแหน่งหัวหน้าแผนกค้นคว้าและโฆษณาการเป็นคนแรก และรับราชการในสำนักทำเนียบนายกรัฐมนตรี โดยมีหน้าที่ประชาสัมพันธ์และเผยแพร่ข่าวสารเพื่อต่อต้านลัทธิคอมมิวนิสต์ เช่น ออกอากาศกระจายเสียงทางวิทยุ เป็นเวลานานถึง 32 ปี และได้มีโอกาสเดินทางไปศึกษาดูงานในหลาย ๆ ประเทศ รวมถึงได้รับการอบรมหลายหลักสูตร จากหลายสถาบัน
ผลงานทางด้านการเป็นนักเขียน นายหนหวย เป็นผู้ที่มีความชำนาญเป็นอย่างดีในภาษาไทย รวมถึงต่างประเทศภาษาต่าง ๆ เช่น ภาษาอังกฤษ และฝรั่งเศส มีผลงานเขียนต่าง ๆ ที่เป็นที่รู้จักกันดี เช่น "เจ้าฟ้าประชาธิปก ราชันผู้นิราศ, หมอปลัดเลกับกรุงสยาม, ทหารเรือปฏิวัติ, สามก๊กฉบับนายหนหวย, กบฏนายสิบ ปี ๒๔๗๘" เป็นต้น และสารคดีสั้นอีกหลายร้อยเรื่องในหนังสือพิมพ์รายวันและรายสัปดาห์ตั้งแต่ ปี พ.ศ. 2490-พ.ศ. 2501
ได้รับรางวัลกิตติคุณสัมพันธ์สังข์เงิน สาขาปลุกใจให้รักชาติ จากสมาคมนักการประชาสัมพันธ์แห่งประเทศไทย ในปี พ.ศ. 2525 และได้รับปริญญาครุศาสตร์บัณฑิตกิตติมศักดิ์ วิชาเอกประวัติศาสตร์ จากวิทยาลัยครูอุบลราชธานี พ.ศ. 2535
ริเฟล็คชั่น
ริเฟล็คชั่น เป็นอาคารชุดพักอาศัย ตั้งอยู่ริมชายหาดจอมเทียน พัทยา ตำบลนาจอมเทียม อำเภอสัตหีบ จังหวัดชลบุรี พัฒนาโดยบริษัทเมเจอร์ดีเวลล็อปเมนท์ โดยรูปแบบเป็นอาคารสองอาคาร คือ โอเชียนฟร้อนท์ทาวเวอร์ มีทั้งสิ้น 55 ชั้น มีความสูง 252 เมตร และโอเชียนวิวทาวเวอร์ มีทั้งสิ้น 42 ชั้น มีความสูง 196 เมตร
พลังงานน้ำขึ้นน้ำลง
พลังงานน้ำขึ้นน้ำลง เป็นการใช้ประโยชน์จากปรากฏการณ์ทางธรรมชาติที่สามารถคาดการได้ของน้ำที่มีระดับสูงขึ้นหรือลดลง อันเนื่องจาก แรงดึงดูดของดวงจันทร์หรือพลังงานลม ทำให้เกิดระดับน้ำที่เปลี่ยนแปลงและไหลวน ปรากฏการณ์นี้เกิดขึ้นต่อเนื่อง เกิดขึ้นใหม่ตลอดเวลา จึงถูกเรียกว่าพลังงานหมุนเวียน
พลังงานน้ำขึ้น-น้ำลง เกิดจากการใช้ประโยชน์จาก"ปรากฏการณ์น้ำขึ้น-น้ำลง" ทางธรรมชาติที่เกิดจากแรงดึงดูดของดวงจันทร์กับดวงอาทิตย์ ส่งผลให้ระดับน้ำในมหาสมุทรและทะเลมีความสูงขึ้นหรือลดลงในแต่ละวัน โดยนักวิทยาศาสตร์พยายามนำพลังงานน้ำขึ้น-น้ำลงมาใช้ โดยใช้หลักการเปลี่ยนแปลงของพลังงานศักย์ ความสูงขึ้นและลดลงของน้ำที่อยู่ชายฝั่ง โดยสร้างโรงไฟฟ้าพลังงานน้ำขึ้น-น้ำลงตรงบริเวณที่มีการเปลี่ยนแปลงของระดับน้ำขึ้น-น้ำลงอย่างมาก หรือมีการหมุนเวียนของน้ำที่อยู่ในระดับความสูง20 -30 เมตร
พลังงานน้ำขึ้น-น้ำลง ใช้หลักการพื้นฐานมาจาก "พลังงานศักย์"และ"พลังงานจลน์"เป็นหลักการเดียวกับ"เขื่อนพลังงานน้ำ" ที่การกักเก็บน้ำบนพื้นที่สูงและมีปริมาณน้ำมากๆ แต่พลังงานน้ำขึ้น-น้ำลงใช้ความต่างของระดับน้ำขึ้น-น้ำลงในแต่ละวันเพื่อเป็นการเพิ่มศักยภาพของกำลังงานโดยการสร้างเขื่อนบริเวณปากแม่น้ำหรือปากอ่าวเพื่อที่การกักเก็บน้ำได้ปริมาณที่มากๆ โดยความต่างของระดับน้ำขึ้น-น้ำลง เมื่อน้ำขึ้นน้ำก็ไหลเข้าสู่อ่างเก็บน้ำจนเต็มและน้ำจะไหลออกจากอ่างเก็บน้ำเมื่อน้ำลง การไหลเข้าออกของน้ำจะต้องควบคุมโดยไหลผ่านกังหันน้ำที่เชื่อมต่อกับเครื่องกำเนินไฟฟ้าเมื่อกังหันน้ำหมุนก็จะได้กระแสไฟฟ้าออกมาใช้งาน
ผลิตได้เป็นครั้งแรกRance Tidal Power Station ที่ La Rance ประเทศฝรั่งเศส โดยการสร้างเขื่อน (tidal barrack) เพื่อเก็บกักน้ำไว้ตอนที่ระดับน้ำขึ้นสูง แล้วปล่อยน้ำออกเมื่อระดับน้ำลดลง โดยให้น้ำไหลผ่านเทอร์ไบน์ผลิตไฟฟ้า สามารถจ่ายไฟฟ้าให้กับบ้านเรือน 240,000 หลังคาเรือน ตั้งแต่ปี 1966
โรงไฟฟ้าพลังน้ำขึ้นน้ำลงที่ใหญ่ที่สุดในโลก อยู่ที่ทะเลสาบ Sihwa ประเทศเกาหลี สร้างเสร็จในปี 2011 มีกำลังการผลิต 254 MW
ประเทศเกาหลียังมีแผนที่จะสร้างโรงไฟฟ้าพลังน้ำแบบ tidal barrak อีก 2 โครงการ ที่แรก ใกล้กับเกาะ Ganghwa กำลังการผลิต 812 MW จะแล้วเสร็จในปี 2015 อีกที่หนึ่งคือ รอบๆเกาะ Incheon ขนาก 1,320 MW เริ่มก่อสร้างปี 2017
ในปัจจุบัน ประเทศสกอตแลนด์ ได้กำลังก่อสร้างโรงไฟฟ้าพลังงานน้ำขึ้น-น้ำลงที่ใหญ่ที่สุดในสกอตแลนด์ โดยจะสามารถผลิตพลังงานไฟฟ้าสามารถจ่ายไฟฟ้าให้ 175,000 ครัวเรือน ซึ่งคาดจะสร้างเสร็จในปี 2015
จาการวัดและเก็บข้อมูลของน้ำขึ้น-น้ำลง ภายในประเทศไทยได้ข้อสรุปว่าความสูงของน้ำลงเต็มที่ของประจำวันตามชายฝั่งน่านน้ำไทยและแม่น้ำเจ้าพระยา บริเวณที่มีความแตกต่างของระดับน้ำขึ้น-น้ำลงค่อยข้างสูงกว่าบริเวณอื่นคือ บริเวณ ปากแม่น้ำระนอง "จังหวัดระนอง" น้ำขึ้นความสูงสุด ประมาณ 4 เมตรโดยค่าเฉลี่ยตลอดทั้งปีน้ำขึ้นสูงสุดประมาณ 2 เมตร ซึ่งต่ำกว่าค่าที่จะนำมาใช้ผลิตไฟฟ้าได้ ดังนั้นการพัฒนาพลังงานน้ำขึ้น-น้ำลงในประเทศไทยจึงไม่ได้มีการศึกษาและวิจัยเพราะความต่างของระดับน้ำขึ้น-น้ำลงในน่านน้ำไทยนั้นมีค่าความสูงของระดับน้ำที่ค่อนข้างต่ำ
เจ้าชายปารัส มกุฎราชกุมารแห่งเนปาล
เจ้าชายปารัสวีรพิกรมศาหเทวะ มกุฎราชกุมารแห่งเนปาล (; พระราชสมภพ: 30 ธันวาคม พ.ศ. 2514) เป็นอดีตมกุฎราชกุมารแห่งราชอาณาจักรเนปาล ตั้งแต่ พ.ศ. 2544 จนถึงการล้มล้างสถาบันพระมหากษัตริย์ในปี พ.ศ. 2551
เจ้าชายปารัสวีรพิกรมศาหเทวะ ประสูติที่กรุงกาฐมาณฑุ ราชอาณาจักรเนปาล เป็นพระราชโอรสในสมเด็จพระราชาธิบดีชญาเนนทรวีรวิกรมศาหเทวะ กับสมเด็จพระราชินีโกมลราชยลักษมีเทวีศาหะ
พระองค์เสกสมรสกับเจ้าหญิงหิมานี มกุฎราชกุมารีแห่งเนปาล มีพระราชโอรส-ธิดาด้วยกัน 3 พระองค์ ได้แก่
เมื่อครั้งที่อยู่ในประเทศเนปาลพระองค์เป็นที่โจษจันของทวยราษฎร์ว่าเป็น "เจ้าชายเพลย์บอย จอมซิ่งรถ และดำรงพระองค์สุรุ่ยสุร่าย" ครั้นหลังการเปลี่ยนแปลงการปกครอง พระองค์ได้รับการหมิ่นพระเกียรติจากแขกสองคนที่เข้ามาพักในรีสอร์ตแห่งหนึ่งภายในประเทศเนปาล ด้วยทรงพระโกรธพระองค์จึงยิงปืนขึ้นฟ้า และบริภาษแขกที่เข้ามาพักท่านอื่นอีก ภายหลังพระองค์ได้มาพำนักประเทศสิงคโปร์กับพระชายา ก่อนเข้ามาอยู่ประเทศไทยโดยประทับอยู่ในกรุงเทพมหานครและภูเก็ต และทรงตัดขาดกับพระชายา โดยคบหากับหญิงไทยชื่อ กรรณิกา ไชยสาร
พระองค์ถูกตำรวจไทยจับกุมสามครั้งเนื่องจากมีกัญชาและยาไอซ์ไว้ในครอบครองในท้องที่จังหวัดภูเก็ต เมื่อปี พ.ศ. 2555 กรุงเทพมหานคร พ.ศ. 2557 และจังหวัดหนองคาย พ.ศ. 2557 ตามลำดับ
มกุฎราชกุมารปารัส ได้เสด็จกลับประเทศเนปาลเมื่อวันที่ 3 เมษายน พ.ศ. 2558 โดยจะประทับที่พระตำหนักของพระราชบิดา และไม่มีกำหนดกลับไปกรุงเทพมหานคร
เจ้าหญิงหิมานี มกุฎราชกุมารีแห่งเนปาล
เจ้าหญิงหิมานีราชยลักษมีเทวีศาหะ มกุฎราชกุมารีแห่งเนปาล () เป็นพระราชชายาในเจ้าชายปารัสวีรพิกรมศาหเทวะ มกุฎราชกุมารแห่งเนปาล และเป็นมกุฎราชกุมารีแห่งเนปาล ตั้งแต่ 2001 จนถึงการล้มล้างสถาบันพระมหากษัตริย์ในปี 2008
เจ้าหญิงหิมาณีราชยลักษมีเทวีศาหะ ประสูติเมื่อ 1 ตุลาคม ค.ศ. 1976 เป็นพระธิดาของ ราชา วิกรม สิงห์ กับรานี พิปุลา สิงห์ พระองค์เสกสมรสกับเจ้าชายปารัส มกุฎราชกุมารแห่งเนปาล มีพระราชโอรส-ธิดาด้วยกัน 3 พระองค์ ได้แก่
เอ็นจีซี 1427 เอ
เอ็นจีซี 1427 เอ () เป็นดาราจักรไร้รูปแบบในกลุ่มดาวแม่น้ำ ได้รับการประเมินโดยใช้กระจุกฟังก์ชันทรงกลมสว่างเป็น 31.01 ± 0.21 ซึ่งมีประมาณ 52 ปีแสง
เชาว์ อ่อนเอี่ยม
เชาว์ อ่อนเอี่ยม เป็นนักกีฬาฟุตบอลทีมชาติไทยชุดกีฬาฟุตบอลในโอลิมปิกฤดูร้อน 1968 โดยทำหน้าที่เป็นผู้รักษาประตู และได้รับการยกย่องจากสื่อให้เป็นหนึ่งในนักฟุตบอลทีมชาติไทยระดับตำนานในเวลาต่อมา ช่วง พ.ศ. 2550 เชาว์ อ่อนเอี่ยม ทำหน้าที่เป็นหนึ่งในคณะกรรมการบริหารทีมสโมสรฟุตบอลจังหวัดขอนแก่น และปัจจุบัน เชาว์ อ่อนเอี่ยม ทำหน้าที่เป็นผู้ดูแลสนามกรังด์ปรีซ์กอล์ฟคลับ ที่อำเภอบ่อพลอย จังหวัดกาญจนบุรี
เอสเอ็น 1994ดี
มหานวดารา 1994ดี () เป็นมหานวดาราประเภท 1เออยู่ในเขตชานของดาราจักร () ค้นพบในปี 1994 โดย Treffers, Filippenko, Van Dyk, และ Richmond โดยใช้กล้องโทรทรรศน์ขนาด 30 นิ้วแบบอัตโนมัติที่หอดูดาวเลาสช์เนอร์
สมเด็จพระราชินีคิโอปูโอลานิแห่งฮาวาย
สมเด็จพระราชินีคาลานิคาอูอิคาอาลานีโอ คาอิ คิโอปูโอลานิ อาฮู อิ เคคาอิ มาคูอาฮิเน อา คามา คาลานิ คาอู อิ เคอาลานีโอแห่งฮาวาย () หรือ สมเด็จพระราชินีคิโอปูโอลานิแห่งฮาวาย () (1778-1823) เป็นพระอัครมเหสีในพระเจ้าคาเมฮาเมฮาที่ 1 แห่งฮาวาย
สมเด็จพระราชินีคิโอปูโอลานิ พระราชสมภพเมื่อปี 1778 เป็นพระธิดาของคิวาลาโอกษัตริย์แห่งเกาะมาอูอิ กับเคคูอิอาปออิวา ลิลิฮาพระมเหสีของพระองค์ พระเจ้าคาเมฮาเมฮามหาราชรุกรานเกาะของพระองค์ พระองค์จึงต้องอภิเษกสมรสกับพระเจ้าคาเมฮาเมฮาเพื่อความสงบสุขของเกาะฮาวาย
พระองค์และพระเจ้าคาเมฮาเมฮาที่ 1 มีพระราชโอรส-ธิดาด้วยกัน 3 พระองค์ คือ
ชลประทาน
ชลประทานเป็นการทดน้ำและระบายน้ำ ใช้เพื่อช่วยให้พืชผลการเกษตรเติบโต บำรุงรักษาภูมิประเทศ และปลูกพืชคืนสภาพดินเปลี่ยนสภาพในพื้นที่แห้งแล้งระหว่างช่วงฝนตกไม่เพียงพอ นอกเหนือจากนี้ ชลประทานยังมีประโยชน์อื่นในการผลิตพืชผล ซึ่งรวมถึงการปกป้องพืชจากความเย็น การยับยั้งการเติบโตของวัชพืชในไร่ธัญพืช และการช่วยป้องกันดินอัดตัวคายน้ำ ระบบชลประทานยังใช้ยับยั้งฝุ่น การกำจัดสิ่งปฏิกูลและในการเหมืองแร่
ชลประทานมักจะศึกษาร่วมกับการระบายน้ำซึ่งเป็นการน้ำผิวดินหรือใต้ออกตามธรรมชาติหรือโดยการประดิษฐ์ของมนุษย์จากบริเวณที่กำหนด
ชลประทานเป็นสิ่งสำคัญของการเกษตรมานานกว่า 5000 ปีและเป็นผลผลิตของวัฒนธรรมหลายวัฒนธรรม ในทางประวัติศาสตร์ชลประทานเป็นพื้นฐานของเศรษฐกิจและสังคัมทั่วโลกจากเอเชียจนถึงสหรัฐอเมริกาตะวันตกเฉียงใต้
"ชลประทานแบบตลอดปี"ใช้บนที่ราบเมโสโปเตเมียที่ซึ่งมีการใช้น้ำพืชตลอดฤดูกาลเพาะปลูกโดยบังคับน้ำผ่านตารางชองช่องเล็ก ๆ ที่สร้างขึ้นในทุ่ง
สมเด็จพระราชินีคาลาคัว คาเฮอิเฮอิมาลิเอแห่งฮาวาย
สมเด็จพระราชินีคาลาคัว คาเฮอิเฮอิมาลิเอแห่งฮาวาย () หรือพระนามที่เป็นที่รู้จัก สมเด็จพระราชินีโฮอาปิลิ วาฮิเนแห่งฮาวาย () (1778-1823) เป็นพระมเหสีในพระเจ้าคาเมฮาเมฮาที่ 1 แห่งฮาวาย พระองค์ทรงเป็นพระราชมารดาของสมเด็จพระราชินีคามามาลูแห่งฮาวาย และเป็นพระราชอัยยิกาของพระมหากษัตริย์ฮาวายอีก 2 พระองค์ คือ พระเจ้าคาเมฮาเมฮาที่ 4 แห่งฮาวาย และ พระเจ้าคาเมฮาเมฮาที่ 5 แห่งฮาวาย
เอชทีซี เซนส์
เอชทีซี เซนส์ () เป็นส่วนต่อประสานกราฟิกกับผู้ใช้ ที่ถูกสร้างขึ้นโดยเอชทีซี สำหรับอุปกรณ์โทรศัพท์มือถือ ที่ใช้ระบบปฏิบัติการแอนดรอยด์, BREW และวินโดวส์โมบาย
มีพื้นฐานกราฟิกส์อยู่บนการออกแบบ ในรูปแบบทัชโฟลว์ 3ดี
สมเด็จพระราชินีฮาลาเอวาลู มาตาอาโฮ อาโฮเมเอ
สมเด็จพระราชินีฮาลาเอวาลู มาตาอาโฮ อาโฮเมเอ (; 29 พฤษภาคม 1926–19 กุมภาพันธ์ 2017) เป็นพระมเหสีในสมเด็จพระราชาธิบดีเตาฟาอาเฮา ตูโปอูที่ 4 แห่งตองงาผู้ซึ่งสวรรคตเมื่อปี 2006 และเป็นพระราชชนนีในสมเด็จพระราชาธิบดีจอร์จ ตูโปอูที่ 5 แห่งตองงาและสมเด็จพระราชาธิบดีตูโปอูที่ 6 แห่งตองงา
สมเด็จพระราชินีฮาลาเอวาลู มาตาอาโฮ อาโฮเมเอ พระราชสมภพเมื่อ 29 พฤษภาคม 1926 เป็นธิดาของอาโฮเมเอกับเฮอูอิฟางกา พระราชชนนีเป็นพระราชนัดดาในกษัตริย์องค์สุดท้ายแห่งจักรวรรดิตูอีโตงาพระองค์อภิเษกสมรสกับสมเด็จพระราชาธิบดีเตาฟาอาเฮา ตูโปอูที่ 4 แห่งตองงา เมื่อวันที่ 10 มิถุนายน ค.ศ. 1947
เมื่อวันที่ 19 กุมภาพันธ์ 2017 สำนักพระราชวังตองงา ได้ออกมาแถลงการณ์ว่า พระองค์เสด็จสวรรคตด้วยโรคชรา สิริพระชนมายุ 89 พรรษา